cyanic-selkie/wikianc huggingface dataset:
ബൈപോളാർ ഡിസോർഡർ
ബൈപോളാർ ഡിസോർഡറിൻ്റെ കാരണങ്ങൾ വ്യക്തമായി മനസ്സിലായിട്ടില്ലെങ്കിലും, ജനിതകവും പാരിസ്ഥിതികവുമായ ഘടകങ്ങൾ ഇതിൽ ഒരു പങ്ക് വഹിക്കുന്നതായി കരുതപ്പെടുന്നു. ചെറിയ ഇഫക്റ്റുകൾ ഉളള അനേകം ജീനുകൾ ചേർന്ന് ഈ അസുഖത്തിന്റെ വികാസത്തിന് കാരണമായേക്കാം. ബൈപോളാർ ഡിസോർഡർ വികസിക്കാനുള്ള സാധ്യതയുടെ 70-90% ജനിതക ഘടകങ്ങളാണ്. ഈ അസുഖത്തിന് കാരണമായ ഘടകങ്ങളിൽ കുട്ടിക്കാലത്ത് ദുരുപയോഗം ചെയ്യപ്പെട്ട ദുരനുഭവങ്ങളും ദീർഘകാല മാനസികസംഘർഷവും ഉൾപ്പെടുന്നു. വിഷാദഘട്ടം ഉള്ളതോ അല്ലാത്തതോ ആയ ഒരു ഉന്മാദഘട്ടമെങ്കിലും ഉണ്ടായിട്ടുണ്ടെങ്കിൽ ഈ അവസ്ഥയെ ബൈപോളാർ ഡിസോർഡർ തരം I എന്നും കുറഞ്ഞത് ഒരു മിതോന്മാദഘട്ടവും (എന്നാൽ പൂർണ്ണ ഉന്മാദഘട്ടങ്ങൾ ഇല്ല) ഒരു പ്രധാന വിഷാദഘട്ടവും ഉണ്ടെങ്കിൽ ബൈപോളാർ ഡിസോർഡർ തരം II എന്നും തരംതിരിച്ചിരിക്കുന്നു. ഈ ലക്ഷണങ്ങൾ മരുന്നുകളോ മെഡിക്കൽ പ്രശ്നങ്ങളോ മൂലമാണെങ്കിൽ, അവ ബൈപോളാർ ഡിസോർഡർ ആയി കണക്കാക്കില്ല. രോഗനിർണ്ണയത്തിന് മെഡിക്കൽ പരിശോധന ആവശ്യമില്ല, എന്നിരുന്നാലും രക്തപരിശോധനയും മെഡിക്കൽ ഇമേജിംഗും സഹായകമായിരിക്കും.
സൂചനകളും ലക്ഷണങ്ങളും
കണ്ണി=//upload.wikimedia.org/wikipedia/commons/thumb/1/19/Bipolar_mood_shifts.png/220px-Bipolar_mood_shifts.png|ലഘുചിത്രം| ബൈപോളാർ ഡിസോർഡറിലേക്കുള്ള മാറ്റം കൗമാരത്തിന്റെ അവസാനവും പ്രായപൂർത്തിയുടെ തുടക്കവുമാണ് ബൈപോളാർ ഡിസോർഡർ ഉണ്ടാകാനിടയുളള കാലം. ഇടയ്ക്കിടെ ഉണ്ടാകുന്ന ഉന്മാദം കൂടാതെ/അല്ലെങ്കിൽ വിഷാദ ഘട്ടങ്ങൾ, അതിനിടയിൽ രോഗലക്ഷണങ്ങളൊന്നും ഇല്ലാതിരിക്കുക എന്നിവ ഈ അവസ്ഥയുടെ സവിശേഷതയാണ്. ഈ ഘട്ടങ്ങളിൽ, ബൈപോളാർ ഡിസോർഡർ ഉള്ള ആളുകൾ സാധാരണ മാനസികാവസ്ഥയ്ക്കിടയിൽ തന്നെ, മനശ്ചാലകപ്രവർത്തനങ്ങൾ, -ഉദാഹരണത്തിന്, ഉന്മാദ സമയത്ത് സ്ഥിരമായ അസ്വസ്ഥത അല്ലെങ്കിൽ വിഷാദ സമയത്ത് ചലനങ്ങൾ മന്ദഗതിയിലാകൽ- ജൈവഘടികാരം, ബോധം എന്നിവയിൽ തടസ്സങ്ങൾ പ്രകടിപ്പിക്കുന്നു. "സാധാരണ ഉന്മാദ" വുമായി ബന്ധപ്പെട്ട യൂഫോറിയ മുതൽ ഡിസ്ഫോറിയ ക്ഷോഭം എന്നിവ വരെയുള്ള വ്യത്യസ്ത തലത്തിലുള്ള മാനസിക അസ്വസ്ഥതകൾ ഉന്മാദത്തിന് ഉണ്ടാകാം. ഉന്മാദ, വിഷാദ ഘട്ടങ്ങളിൽ വ്യാമോഹം അല്ലെങ്കിൽ ഭ്രമാത്മകത പോലുള്ള മാനസിക ലക്ഷണങ്ങൾ ഉണ്ടാകാം; അവയുടെ ഉള്ളടക്കവും സ്വഭാവവും വ്യക്തിയുടെ നിലവിലുള്ള മാനസികാവസ്ഥയുമായി പൊരുത്തപ്പെട്ടിരിക്കുന്നു.
മിതോന്മാദ ഘട്ടങ്ങൾ
കണ്ണി=//upload.wikimedia.org/wikipedia/commons/thumb/5/58/%27Melancholy_passing_into_mania%27_Wellcome_L0022595_%28cropped%29.jpg/220px-%27Melancholy_passing_into_mania%27_Wellcome_L0022595_%28cropped%29.jpg|ലഘുചിത്രം|'വിഷാദം ഉന്മാദത്തിലേയ്ക്ക് കടക്കുന്നു' എന്ന അടിക്കുറിപ്പോടെയുളള 1858-ലെ ഒരു ലിത്തോഗ്രാഫ് ഉന്മാദത്തിൻ്റെ നേരിയ രൂപം മാത്രമായ മിതോന്മാദാവസ്ഥ എന്ന അവസ്ഥ നാല് ദിവസമെങ്കിലും നീണ്ടുനിൽക്കും, എന്നാൽ ഇത് വ്യക്തിയുടെ സാമൂഹികഇടപെടലുകളിലോ ജോലി ചെയ്യാനുള്ള കഴിവിലോ കാര്യമായ കുറവുണ്ടാക്കുന്നില്ല എന്നതുപോലെതന്നെ മിഥ്യാധാരണ അല്ലെങ്കിൽ ഭ്രമാത്മകത പോലുള്ള മാനസിക പ്രശ്നങ്ങളും ഉണ്ടാകില്ല. അതുകൊണ്ടുതന്നെ രോഗി മാനസികരോഗ ആശുപത്രിയിൽ കിടക്കേണ്ടതില്ല. മിതോന്മാദാവസ്ഥകൾ പൂർണ്ണമായ ഉന്മാദാവസ്ഥകളിലേക്ക് അപൂർവ്വമായി പുരോഗമിക്കാറുണ്ട്. മിതോന്മാദാവസ്ഥയിൽ ചിലർക അമിതമായ സർഗ്ഗാത്മകത പ്രകടിപ്പിക്കുമ്പോൽ മറ്റുചിലരാകട്ടെ, പ്രകോപിതരാകുകയോ മോശം തീരുമാനങ്ങളെടുക്കുകയോ ചെയ്യുന്നു.
വിഷാദഘട്ടങ്ങൾ
കണ്ണി=//upload.wikimedia.org/wikipedia/commons/thumb/2/28/%27Melancholy%27_by_W._Bagg_Wellcome_L0022594.jpg/220px-%27Melancholy%27_by_W._Bagg_Wellcome_L0022594.jpg|ഇടത്ത്‌|ലഘുചിത്രം| ഹ്യൂ വെൽച്ച് ഡയമണ്ടിന്റെ ഫോട്ടോയ്ക്ക് ശേഷം വില്യം ബാഗിന്റെ 'മെലാഞ്ചലി' ഇരുധ്രുവമാനസികത്തകരാറിൻ്റെ വിഷാദ ഘട്ടത്തിന്റെ ലക്ഷണങ്ങളിൽ സ്ഥിരമായ ദുഃഖം, ക്ഷോഭം അല്ലെങ്കിൽ കോപം, മുമ്പ് ആസ്വദിച്ചു ചെയ്ത പ്രവർത്തനങ്ങളിൽ താൽപ്പര്യക്കുറവ്, അമിതമോ അനുചിതമോ ആയ കുറ്റബോധം, നിരാശ, അമിതഉറക്കം അല്ലെങ്കിൽ ഉറക്കക്കുറവ്, ക്ഷീണം എന്നിവ ഉൾപ്പെടുന്നു. ശ്രദ്ധ കേന്ദ്രീകരിക്കുന്നതിലെ പ്രശ്നങ്ങൾ, സ്വയം വെറുപ്പ് അല്ലെങ്കിൽ വിലപ്പോവില്ലെന്ന തോന്നൽ, മരണം അല്ലെങ്കിൽ ആത്മഹത്യയെക്കുറിച്ചുള്ള ചിന്തകൾ എന്നിവയും ഈ ഘട്ടങ്ങളിൽ ഉണ്ടായേക്കാം.
ദേവകി ജെയിൻ
പ്രധാനമായും ഫെമിനിസ്റ്റ് സാമ്പത്തിക ശാസ്ത്രമേഖലയിൽ പ്രവർത്തിക്കുന്ന ഒരു ഇന്ത്യൻ സാമ്പത്തിക ശാസ്ത്രജ്ഞയും എഴുത്തുകാരിയുമാണ് ദേവകി ജെയിൻ (ജനനം: 1933). 2006-ൽ സാമൂഹ്യ നീതിക്കും സ്ത്രീകളുടെ ശാക്തീകരണത്തിനുമായുള്ള സംഭാവനക്ക് ഭാരത സർക്കാരിന്റെ മൂന്നാമത്തെ ഏറ്റവും വലിയ സിവിലിയൻ ബഹുമതിയായ പത്മഭൂഷൺ നൽകി ആദരിച്ചിരുന്നു.
മുൻകാലജീവിതം
ഒരു പൊതുപ്രവർത്തകനും ഒരു കാലഘട്ടത്തിൽ ബ്രിട്ടീഷ് ഇന്ത്യയിലെ നാട്ടുരാജ്യമായ ഗ്വാളിയോറിന്റെ ദിവാനും (പ്രധാനമന്ത്രി) ഒരു സിവിൽ സർവീസ് സേവകനുമായിരുന്ന എം. എ. ശ്രീനിവാസറെ മകളായി മൈസൂറിലാണ് ദേവകി ജെയിൻ ജനിച്ചത്.
വിദ്യാഭ്യാസം
ഇന്ത്യയിലെ വിവിധ കോൺവെന്റ് സ്കൂളുകളിൽ പഠിച്ച ജെയ്ൻ തത്ത്വചിന്ത, രാഷ്ട്രീയം, സാമ്പത്തികശാസ്ത്രം എന്നിവയിൽ ബിരുദവും ഓക്സ്ഫോർഡിലെ ആൻസ് കോളേജിൽ നിന്ന് ബിരുദാനന്തര ബിരുദവും നേടി. 1969 വരെ ഡൽഹി സർവ്വകലാശാലയിൽ സാമ്പത്തിക ശാസ്ത്രവും പഠിപ്പിച്ചു.
ഐക്യരാഷ്ട്ര സംഘടനയും അന്തർദേശീയ നെറ്റ്വർക്കിംഗും
സ്വന്തം പുസ്തകത്തിലൂടെ സ്ത്രീ ഇന്ത്യയിൽ, ഫെമിനിസ്റ്റ് എന്നീ വിഷയങ്ങളിൽ സ്വയം പങ്കാളിയായിരുന്നു ദേവകി ജെയിൻ. എഴുത്ത്, പ്രഭാഷണം, നെറ്റ്വർക്കിങ്, നിർമ്മാണം, നേതൃത്വം നൽകൽ, സ്ത്രീകളെ പിന്തുണക്കൽ എന്നിവയിൽ അവർ സജീവമായി പ്രവർത്തിച്ചു.
ജെയ്ൻ ഡെൽഹിയിലെ ഇൻസ്റ്റിറ്റ്യൂട്ട് ഓഫ് സോഷ്യൽ സ്റ്റഡീസ് ട്രസ്റ്റ് (ഐ എസ് എസ് എസ്ടി) സ്ഥാപകയും 1994 വരെ ഡയറക്ടറായി സേവനമനുഷ്ഠിച്ചിട്ടുണ്ട്. സ്ത്രീകളുടെ വനിതാ തൊഴിൽ മേഖലയിൽ പ്രവർത്തിക്കുകയും ഇന്ത്യൻ വുമൺ ഫോർ ഇന്ത്യാസ് ഇന്റർനാഷണൽ വുമൺസ് ഇയർ എന്ന പുസ്തകം എഡിറ്റു ചെയ്യുകയും ചെയ്തു.
ഗാന്ധിയൻ തത്ത്വചിന്ത ജെയ്ൻറെ പ്രവർത്തനങ്ങളെയും ജീവിതത്തെയും സ്വാധീനിച്ചിട്ടുണ്ട്. ഈ തത്ത്വത്തിനു വിധേയമായി, തന്റെ അക്കാദമിക് റിസർച്ച് ഇക്വിറ്റി, ജനാധിപത്യ വികേന്ദ്രീകരണം, ജനങ്ങളെ കേന്ദ്രീകരിച്ചുള്ള വികസനം, സ്ത്രീകളുടെ അവകാശങ്ങൾ എന്നിവയിൽ ശ്രദ്ധ കേന്ദ്രീകരിച്ചു. അവർ പ്രാദേശിക, ദേശീയ, അന്തർദേശീയ വനിതാ പ്രസ്ഥാനങ്ങൾക്ക് വേണ്ടി പ്രവർത്തിച്ചിട്ടുണ്ട്. നിലവിൽ അവർ ബാംഗ്ലൂരിലാണ് താമസിക്കുന്നത്.
നിരവധി നെറ്റ്വർക്കുകൾ, ഫോറങ്ങൾ എന്നിവയിൽ പങ്കെടുക്കുന്നതിനായി ജെയിൻ വ്യാപകമായി യാത്ര ചെയ്തു. ഏഷ്യാ-പസഫിക്കിലെ ഐക്യരാഷ്ട്ര സംഘടനക്കായുള്ള ജെൻഡർ ഉപദേശക സമിതിയുടെ അധ്യക്ഷയായി, പസഫിക്, കരീബിയൻ ദ്വീപുകൾ ഉൾപ്പെടെ നിരവധി രാജ്യങ്ങൾ അവർ സന്ദർശിച്ചിട്ടുണ്ട്. ആഫ്രിക്കയിൽ, മൊസാംബിക്, ടാൻസാനിയ, കെനിയ, നൈജീരിയ, ബെനിൻ, സെനെഗൽ, ലൈബീരിയ, കോറ്റ് ഡി ഇവോയർ, ദക്ഷിണാഫ്രിക്ക, ബോട്സ്വാന എന്നിവിടങ്ങളിൽ അവർ സന്ദർശിച്ചിട്ടുണ്ട്. ജൂലിയസ് ന്യെരേരെയോടൊപ്പം, ആഫ്രിക്കൻ നേതാക്കളുടെ ദർശനങ്ങളും ആശങ്കകളും ചർച്ച ചെയ്യാനുള്ള അവസരം അവർക്ക് ഉണ്ടായിരുന്നു.
ദാരിദ്ര്യത്തെ സംബന്ധിച്ച 1997 ഹ്യൂമൻ ഡെവലപ്മെന്റ് റിപ്പോർട്ട് തയ്യാറാക്കുന്നതിന് 2002-ലെ യുണൈറ്റഡ് നേഷൻസ് ഡെവലപ്മെന്റ് പ്രോഗ്രാം (UNDP) സ്ഥാപിച്ച ഉപദേശക സമിതിയിൽ അവർ അംഗമായിരുന്നു. കുട്ടികളിലെ സായുധ വൈരുദ്ധ്യത്തിന്റെ സ്വാധീനം പഠിക്കുന്നതിനായി ഐക്യരാഷ്ട്രസഭയിൽ നിയോഗിക്കപ്പെട്ട ഗ്രാസ മക്കാൾ സ്റ്റഡീസ് ഗ്രൂപ്പിലെ പ്രമുഖവ്യക്തികളുടെ ഗ്രൂപ്പിലും അവർ അംഗമായിരുന്നു.
സ്ത്രീ, വികസനത്തിലും യു.എൻ-എ യുടെ ആറു വർഷത്തെ സമത്വത്തിനും നീതിക്കും വേണ്ടിയുള്ള ഒരു ക്വസ്റ്റിൽ സ്ത്രീകളുടെ സംഭാവന എങ്ങനെയാണ് ഐക്യരാഷ്ട്രസഭയിലെ സംഭവവികാസങ്ങളും രീതികളും മാറ്റിമറിച്ചത് എന്ന് അവർ വ്യക്തമാക്കുന്നു. ഫെമിനിസ്റ്റ് സാമ്പത്തിക വിദഗ്ദ്ധന്റെ കാഴ്ചപ്പാടിലൂടെ അവർ "ദാരിദ്ര്യത്തിലെ ഫെമിനിസേഷൻ" എന്ന പദം അവതരിപ്പിക്കുന്നു. "'ദാരിദ്ര്യത്തിലെ ഫെമിനിസേഷൻ', 'ജയിൻ മൂന്നു വ്യക്തമായ ഘടകങ്ങളെ വിവരിക്കാൻ ഉപയോഗിച്ചു. പുരുഷ ദാരിദ്ര്യത്തെക്കാൾ സ്ത്രീകൾക്ക് ദാരിദ്ര്യം കൂടുതലാണ്. സ്ത്രീകൾക്കിടയിൽ ദാരിദ്ര്യം കൂടുതൽ വഷളാകുന്നുമുണ്ട്. സ്ത്രീകൾക്കിടയിലെ ദാരിദ്ര്യത്തിെൻറ ഏറ്റവും വലിയ പ്രവണത സ്ത്രീ-തലത്തിലുള്ള കുടുംബങ്ങളുടെ വർധിച്ചനിരക്കാണ്. (ജെയ്ൻ 2005) "ജോലിയുടെ ഫെമിനിസേഷനെ"ക്കുറിച്ച് കാരണമായി അവർ പറയുന്നത്, കുറഞ്ഞ നിലവാരം, താഴ്ന്ന ശമ്പളവുമുള്ള ജോലിയാണ്. "ഫെമിനൈസേഷൻ" സ്ത്രീകളുടെ സാന്നിദ്ധ്യം വർദ്ധിപ്പിക്കുകയും മൂല്യംകുറയുന്നതും ഒഴിവാക്കാമെന്ന് ജയിൻ വാദിക്കുന്നു.
അക്കാദമിക് ജീവിതം
ദക്ഷിണാഫ്രിക്കൻ റിപ്പബ്ലിക്കിലെ ഡർബൻ-വെസ്റ്റ്വില്ലെ സർവകലാശാലയിൽ നിന്ന് ജെയിന് ഓണററി ഡോക്ടറേറ്റ് (1999) ലഭിച്ചു. ബീജിംഗ് ലോക സമ്മേളനത്തിൽ യു‌എൻ‌ഡി‌പിയിൽ നിന്ന് ബ്രാഡ്‌ഫോർഡ് മോഴ്സ് മെമ്മോറിയൽ അവാർഡും (1995) അവർക്ക് ലഭിച്ചു. സസെക്സ് യൂണിവേഴ്സിറ്റിയിലെ (1993) ഇൻസ്റ്റിറ്റ്യൂട്ട് ഓഫ് ഡവലപ്മെന്റ് സ്റ്റഡീസിലെ വിസിറ്റിംഗ് ഫെലോയും ഹാർവാർഡ് യൂണിവേഴ്സിറ്റി, ബോസ്റ്റൺ യൂണിവേഴ്സിറ്റി (1984) എന്നിവയുമായി അഫിലിയേറ്റ് ചെയ്ത ഒരു ഫുൾബ്രൈറ്റ് സീനിയർ ഫെലോയും ആയിരുന്നു. കർണാടക ഗവൺമെന്റിന്റെ സ്റ്റേറ്റ് പ്ലാനിംഗ് ബോർഡിലെ ഫെലോ, യുജിസിയുടെ വനിതാ പഠന സ്റ്റാൻഡിംഗ് കമ്മിറ്റി അംഗം, ജൂലിയസ് നെയറെറെ അദ്ധ്യക്ഷനായിരുന്നപ്പോൾ സൗത്ത് കമ്മീഷൻ അംഗം എന്നിവയായിരുന്നു. 2013-14 അധ്യയന വർഷത്തിൽ, ഓക്സ്ഫോർഡിലെ സെന്റ് ആൻസ് കോളേജിലെ അവരുടെ അൽമ മെറ്ററിൽ പ്ലമർ വിസിറ്റിംഗ് ഫെലോ ആയിരുന്നു.
സ്വകാര്യ ജീവിതം
ഗാന്ധിയൻ സാമ്പത്തിക ശാസ്ത്രജ്ഞൻ ലക്ഷ്മി ചന്ദ് ജെയിനുമായി 1966 മുതൽ 2010 വരെ മരണം വരെ അവർ വിവാഹിതരായിരുന്നു. എൻ‌ഡി‌ടി‌വി റിപ്പോർട്ടർ ശ്രീനിവാസൻ ജെയിൻ] ഉൾപ്പെടെ അവർക്ക് രണ്ട് മക്കളുണ്ട്.
പുറം കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1933-ൽ ജനിച്ചവർ വർഗ്ഗം:ഇന്ത്യൻ ഫെമിനിസ്റ്റുകൾ
പെണ്ണെഴുത്തു്
പെണ്ണെഴുത്ത് എന്നത് സ്ത്രീ സാഹിത്യകാരന്മാർ തങ്ങളുടെ രചനകൾ സ്ത്രീ-കേന്ദ്രീകൃത പദാവലികളിലൂടെ തന്റെ അനുഭവങ്ങളേയും ബോധത്തേയും ആധാരമാക്കി പ്രകടിപ്പിക്കുന്ന സാഹിത്യരൂപങ്ങളെ വിശേഷിപ്പിക്കാൻ 1990-കളിൽ തുടങ്ങി മലയാളസാഹിത്യസാസ്കാരികരംഗങ്ങളിൽ ഉപയോഗിക്കപ്പെടുന്ന വാക്കാണ്. . സാറാ ജോസഫിന്റെ കൃതികളിലെ ഭാഷയേയും ബിംബങ്ങളെ അടിസ്ഥാനമാക്കി സച്ചിദാനന്ദനാണ് ഈ പദം മലയാളത്തിൽ ആദ്യമായി ഉപയോഗിച്ചത്. ഫ്രഞ്ച് ഫെമിനിസ്റ്റായ ഹെലൻ സിക്സു ആവിഷ്കരിച്ച എക്റിച്ചർ ഫെമിനിൻ (Écriture féminine) എന്ന "പുരുഷ കേന്ദ്രീകൃത വാക്യഘടനകളിൽ നിന്നു വിഭിന്നമായി സ്ത്രീ-കേന്ദ്രീകൃത വാക്യരചനകളിലൂടെ സ്ത്രീ സ്വത്വത്തെ പ്രകടിപ്പിക്കുന്ന" ആശയത്തിനു തുല്യമായ പ്രയോഗമാണ് പെണ്ണെഴുത്ത്. മലയാളസാംസ്കാരികരംഗത്ത് വിവാദങ്ങൾക്കു വഴി തെളിച്ച ഒരാശയമായി അതു മാറി.
പെണ്ണെഴുത്ത് എന്ന വാക്കിന്റെ ഉത്ഭവം
സാറാ ജോസഫിന്റെ പാപത്തറ എന്ന ചെറുകഥാസമാഹാരത്തിനെഴുതിയ ആമുഖത്തിൽ സച്ചിദാനന്ദനാണ് "പെണ്ണെഴുത്ത്" എന്ന വാക്ക് ആദ്യമായി ഉപയോഗിച്ചത്. രചയിതാവ് സ്ത്രീസ്വത്വരൂപങ്ങളിലൂടെ എഴുത്തിനെ ഫെമിനിസ്റ്റ് ധാരണയായി ചിത്രീകരിക്കുന്നതിനെയാണ് സച്ചിദാനന്ദൻ പെണ്ണെഴുത്ത് എന്ന പദം കൊണ്ടുദ്ദേശിച്ചത്.
പഠനങ്ങൾ
പെണ്ണെഴുത്ത് എന്ന ആശയം മലയാളസാഹിത്യത്തിൽ വിമർശനങ്ങൾക്കും വിവാദങ്ങൾക്കും വഴിയൊരുക്കി. സാറാ ജോസഫും സി.എസ്. ചന്ദ്രികയും പെണ്ണെഴുത്തിനെ സ്ത്രീ സാഹിത്യത്തിന്റെ ശക്തി എടുത്തുകാട്ടുന്ന ഒരു വാക്കായി വിവക്ഷിച്ചു. അഷിത, മാധവിക്കുട്ടി, ഗ്രേസി, ബി.എം. സുഹറ എന്നിവർ ഈ വാക്ക് എഴുത്തുകാരികളെ മുഖ്യധാരയിൽനിന്ന് അകറ്റിനിർത്താനിടയാക്കപ്പെടുമെന്നു അഭിപ്രായപ്പെട്ടു. ചന്ദ്രമതിയുടെ അഭിപ്രായത്തിൽ ഒരു പുരുഷൻ ഉണ്ടാക്കിയെടുത്തതാണിതെന്നുള്ളത് തന്നെ ഇതിന്റെ യുക്തിഹീനതയെ ചൂണ്ടിക്കാട്ടുന്നു. സിതാര, ഗീതാ ഹിരണ്യൻ എന്നിവർ ഈ പ്രയോഗത്തിനെ യുക്തമായ ഒരു വിഭാഗമാണെന്നംഗീകരിച്ചു. ശ്രീദേവി.കെ. നായരുടെ അഭിപ്രായത്തിൽ പെണ്ണെഴുത്തിനെക്കുറിച്ചുള്ള സ്ത്രീ എഴുത്തുകാരുടെ അഭിപ്രായങ്ങൾ വിഭിന്നങ്ങളായിരിന്നുവെങ്കിലും സാഹിത്യത്തിലെ ലിംഗസമവാക്യങ്ങളെ ചോദ്യം ചെയ്യാൻ അതു വഴിയൊരുക്കി. ജി. അരുണിമയുടെ അഭിപ്രായത്തിൽ പെണ്ണെഴുത്തിനെക്കുറിച്ചുള്ള വിവാദങ്ങൾ സ്ത്രീ സാഹിത്യത്തിനെ "ആണത്തം" എന്നു കൊണ്ടുദ്ദേശിക്കുന്നത് എന്ത് എന്നു ചർച്ച ചെയ്യാനുള്ള ഇടമാക്കി മാറ്റി. ജെ. ദേവിക പെണ്ണെഴുത്തും അതിനെ സംബന്ധിച്ചുയർന്ന വിമർശനങ്ങളും വിവാദങ്ങളും എഴുത്തുകാരികളെ വിലയിരിത്തുന്നതിനുള്ള പൊതുവായ മാനദണ്ഡങ്ങളിൽനിന്ന് ഒരു വ്യതിചലനം സൃഷ്ടിക്കാൻ സഹായകമായി എന്നഭിപ്രായപ്പെട്ടു.
അവലംബം
വർഗ്ഗം:സാഹിത്യം
നജാത്തുല്ല സിദ്ദീഖി
മുഹമ്മദ് നജാത്തുല്ല സിദ്ദീഖി
സിമ്പതി ഫോർ മിസ്റ്റർ വെൻജിയൻസ്
കഥ
റയു ബധിരനും മൂകനുമാണ്. ഒരു ഫാക്ടറിയിലാണ് ഇദ്ദേഹം ജോലി ചെയ്യുന്നത്. വൃക്ക രോഗിയായ സഹോദരിക്ക് മാറ്റിവയ്ക്കുവാൻ വൃക്ക ആവശ്യമുണ്ട്. റയുവിന്റെ വൃക്ക ഇതിന് യോജിക്കില്ല. ജോലിയിൽ നിന്ന് പിരിച്ചുവിട്ടപ്പോൾ കിട്ടുന്ന പണം റയു ഒരു ബ്ലാക്ക് മാർക്കറ്റ് വൃക്ക വിൽപ്പനസംഘത്തിന്റെ അടുത്ത് കൊണ്ടുപോകുന്നു. തന്റെ ഒരു വൃക്കയ്ക്ക് പകരം തന്റെ സഹോദരിക്ക് ആവശ്യമായ തരം വൃക്ക വേണം എന്നാണ് റയു ആവശ്യപ്പെടുന്നത്. റയുവിന്റെ വൃക്കയും പണവും തട്ടിയെടുത്ത് ഈ സംഘം സ്ഥലം വിടുന്നു. മൂന്നാഴ്ചയ്ക്ക് ശേഷം ഒരു ദാതാവിനെ ലഭിക്കുന്നുവെങ്കിലും ഓപ്പറേഷന് നൽകാനുള്ള പണം റയുവിന്റെ കൈവശമില്ല.
പണം സ്വരൂപിക്കുവാനായി റയുവിന്റ കാമുകിയായ യിയോങ്-മി എന്ന കമ്യൂണിസ്റ്റ്കാരി റയുവിനെ പിരിച്ചുവിട്ട മുതലാളിയുടെ മകളെ തട്ടിക്കൊണ്ടുപോയി മോചനദ്രവ്യം ആവശ്യപ്പെടാം എന്ന അഭിപ്രായം മുന്നോട്ടുവയ്ക്കുന്നു. ഡോങ് ജിനിന്റെ മകളായ യു-സാനിനെ അവർ തട്ടിക്കൊണ്ടുപോകുന്നു. റയു അവളെ മേൽനോട്ടം നടത്തുന്ന ജോലിക്കാരനാന് എന്നാണ് യു-സാൻ കരുതുന്നത്. റയു, യിയോങ്-മി എന്നിവർ ചേർന്ന് ഡോങ് ജിനിൽ നിന്ന് മോചനദ്രവ്യം വാങ്ങുന്നു. ഇക്കാര്യമറിയുന്ന റയുവിന്റെ സഹോദരി ഇവർക്കൊരു ഭാരമാകാതിരിക്കാൻ ആത്മഹത്യ ചെയ്യുന്നു.
റയു തന്റെ സഹോദരിയുടെ മൃതദേഹം നഗരപ്രാന്തത്തിലുള്ള ഒരു നദിക്കരികിലേയ്ക്ക് മറവ് ചെയ്യാനായി കൊണ്ടുപോകുന്നു. യു-സണിനെ ഇയാൾ കൂടെക്കൂട്ടുന്നു. മറവുചെയ്യലിൽ മുഴുകിയിരുന്നതിനാലും ചെവി കേൾക്കാത്തതിനാലും യു-സൺ നദിയിൽ മുങ്ങിമരിക്കുമ്പോൾ റയുവിന് രക്ഷിക്കാൻ സാധിക്കുന്നില്ല. റയുവിന്റെ പിന്നിൽ യു-സൺ മുങ്ങിമരിക്കുന്നു.
ഡോങ്-ജിൻ തന്റെ മകളുടെ മരണത്തിൽ ദു:ഖിതനാണ്. ഇയാൾ മകളെ തട്ടിക്കൊണ്ടുപോയവരെ കണ്ടെത്തുവാൻ സ്വകാര്യ ഡിക്റ്ററ്റീവുകളെ ചുമതലപ്പെടുത്തുന്നു. ഡോങ്-ജിൻ യിയോങ്-മിയെ കണ്ടെത്തുകയും അവളെ പീഡിപ്പിക്കുകയും ചെയ്യുന്നു. യു-സണിന്റെ മരണത്തിൽ അവൾ മാപ്പുചോദിക്കുന്നു. പക്ഷേ തന്റെ സുഹൃത്തുക്കൾ തീവ്രവാദികളാണെന്നും താൻ മരിക്കുകയാണെങ്കിൽ അവർ നിങ്ങളെ കൊല്ലുമെന്നും അവൾ ഭീഷണിപ്പെടുത്തുന്നു. ഭീഷണി വകവയ്ക്കാതെ (യിയോങ്-മിയുടെ നിറുത്താതെയുള്ള സംസാരം നിറുത്താൻ വേണ്ടി) ഡോങ്-ജിൻ അവളെ കൊല്ലുന്നു.
റയുവും ഡോങ്-ജിനും എതിരാളികളുടെ വീട്ടിലെത്തി കാത്തിരിക്കുന്നു. വീട്ടിലെത്തുന്ന റയുവ്നെ കീഴ്പ്പെടുത്തി ഡോങ് ജിൻ തന്റെ മകൾ മരിച്ച നദീതീരത്ത് കൊണ്ടുപോകുന്നു. റയുവിനെ വെള്ളത്തിലിറക്കി നിറുത്തി ഡോങ്-ജിൻ അയാളുടെ കാലിൽ മുറിവേൽപ്പിക്കുന്നു. റയു മുങ്ങിമരിക്കുന്നു.
റയുവിന്റെ കഷണങ്ങളാക്കിയ ശവശരീരം കുഴിച്ചുമൂടുവാനായി ഡോങ്-ജിൻ ഒരു കുഴി കുഴിക്കുമ്പോൾ ഒരു കൂട്ടം ആൾക്കാർ അവിടെ വരുന്നു. ഡൊങ്-ജിനിനെ കുത്തിപ്പരിക്കേൽപ്പിച്ചശേഷം ഒരു കുറിപ്പ് ഇവർ അയാളുടെ നെഞ്ചിൽ ഒരു കത്തികൊണ്ട് തറച്ചുവയ്ക്കുന്നു. ഇവർ യിയോങ്-മിയുടെ സുഹൃത്തുക്കളാണെന്നാണ് കുറിപ്പിൽ എഴുതിയിരിക്കുന്നത്. മരിച്ചുകൊണ്ടിരിക്കുന്ന ഡോങ്-ജിൻ അയാളുടെ രക്തം പുരണ്ട ആയുധങ്ങൾ റയുവിന്റെ ശരീരഭാഗങ്ങൾ നിറച്ച ചാക്ക് എന്നിവ ഉപേക്ഷിച്ച് ഇവർ പോകുന്നു.
സ്വീകരണം
സിമ്പതി ഫോർ മിസ്റ്റർ വെൻജിയൻസ് 2002 മാർച്ച് 29-നാണ് ദക്ഷിണകൊറിയയിൽ റിലീസ് ചെയ്തത്. US$1,954,937 ലോകമാസകലമുള്ള പ്രദർശനങ്ങളിൽ നിന്ന് ലഭിച്ചു.
2002 -ലെ മികച്ച ചലച്ചിത്രമായി ഹാരി നോൾസ് (ഐന്റ് ഇറ്റ് കൂൾ ന്യൂസ്) തിരഞ്ഞെടുത്തു. കഥയും അഭിനയവും മികച്ചതാണെന്ന് ഇദ്ദേഹം വിലയിരുത്തി. എച്ച്ഡിഫെസ്റ്റിലെ ബോബോ ഡെങ് ചിത്രത്തിൽ വയലൻസ് വളരെയധികമുണ്ടെന്നും അത് കഥയെ മുന്നോട്ട് കൊണ്ടുപോകാൻ സഹായിക്കുന്നുവെന്നും നിരീക്ഷിച്ചു. ഇഫിലിംക്രിട്ടിക്കിലെ എലൈൻ പെറോൺ കിം ബ്യുങ് ഇലിന്റെ സിനിമോട്ടോഗ്രാഫിയെ വളരെയധികം പ്രകീർത്തിച്ചു''.
റീമേക്ക്
2010 ജനുവരിയിൽ അമേരിക്കൻ റീമേക്ക് അവകാശം വാർണർ ബ്രദേഴ്സ് നേടി. ബ്രയാൻ ടക്കറിനെ സ്ക്രീൻ പ്ലേ എഴുതുവാനായി ചുമതലപ്പെടുത്തി.
ദോസ്ത്
തുളസീദാസിന്റെ സംവിധാനത്തിൽ ദിലീപ്,കുഞ്ചാക്കോ ബോബൻ,കാവ്യ മാധവൻ, ജഗതി ശ്രീകുമാർ എന്നിവർ പ്രധാനവേഷങ്ങളിൽ അഭിനയിച്ച് 2001-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ദോസ്ത്. കൊട്ടാരക്കര ഫിലിംസിന്റെ ബാനറിൽ യമുന നിർമ്മിച്ച ഈ ചിത്രം വിതരണം ചെയ്തത് ഗുഡ്‌ലക് റിലീസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ഉദയകൃഷ്ണ, സിബി കെ. തോമസ് എന്നിവരാണ്.
സംഗീതം
എസ്. രമേശൻ നായർ എഴുതിയ ഇതിലെ ഗാനങ്ങൾക്ക് സംഗീതസംവിധാനം നിർവ്വഹിച്ചത് വിദ്യാസാഗർ ആണ്. പശ്ചാത്തലസംഗീതം എസ്.പി. വെങ്കിടേഷ് കൊടുത്തിരിക്കുന്നു. ഗാനങ്ങൾ സത്യം ഓഡിയോസ് വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തുളസീദാസ് സംവിധാനം ചെയ്ത ചലച്ചിത്രങ്ങൾ വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ വർഗ്ഗം:ദിലീപ് അഭിനയിച്ച ചലച്ചിത്രങ്ങൾ വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
എംപവർ ഇന്ത്യാ ഫൗണ്ടേഷൻ
പാർശ്വവൽക്കരിക്കപ്പെട്ട വിഭാഗങ്ങൾക്ക് അവരുടെ സ്വന്തം പ്രയത്‌നത്തിലൂടെ ആശയപരവും ബൗദ്ധികവും പ്രചോദനാത്മകവുമായ പിന്തുണ നൽകുന്നതിനായി രൂപീകരിക്കപ്പെട്ടിട്ടുള്ള ഒരു ട്രസ്റ്റാണ് എംപവർ ഇന്ത്യ ഫൗണ്ടേഷൻ (ഇഐഎഫ്).
ലക്ഷ്യം
രാജ്യത്തിന്റെ വിവിധ ഭാഗങ്ങളിലുള്ള വ്യക്തികൾ, ഗ്രൂപ്പുകൾ, സ്ഥാപനങ്ങൾ, സംഘടനകൾ എന്നിവയെയും ഏകോപിപ്പിച്ച് സാമൂഹിക ഉന്നമനത്തിനം ലക്ഷ്യം വെച്ചുള്ള പ്രവർത്തനങ്ങളിൽ പങ്കാളികളാക്കുകയാണ് ദൗത്യം.
പദ്ധതി
എംപവർ ഇന്ത്യ ഫൗണ്ടേഷന്റെ പ്രധാന പദ്ധതിയാണ് ഇന്ത്യ 2047. സ്വാതന്ത്ര്യത്തിന്റെ രണ്ടാം നൂറ്റാണ്ടിന്റെ ആരംഭത്തോടെ ഇന്ത്യയിലെ മുസ്ലീം സമുദായത്തിന്റെ നിലവിലെ സാമൂഹികരാഷ്ട്രീയസാമ്പത്തികസാംസ്‌കാരികവിദ്യാഭ്യാസ നില മെച്ചപ്പെടുത്താൻ പദ്ധതി വിഭാവനം ചെയ്യുന്നു. ഇന്ത്യയുടെ എഴുപതാം സ്വാതന്ത്ര്യ ദിനത്തിൽ അന്തരിച്ച ജസ്റ്റിസ് രജീന്ദർ സച്ചാർ ന്യൂഡൽഹിയിൽ സമഗ്രവും സമഗ്രവുമായ ഇന്ത്യ 2047 പദ്ധതി രേഖ പ്രകാശനം ചെയ്തു.
നടാൽക പോൾട്ടാവ്ക
1889-ൽ ആദ്യമായി അവതരിപ്പിച്ച ഇവാൻ കോട്ല്യരെവ്സ്കിയുടെ നടാൽക പോൾട്ടാവ്ക എന്ന നാടകത്തെ അടിസ്ഥാനമാക്കി ഉക്രേനിയൻ സംഗീതസംവിധായകൻ മൈക്കോള ലൈസെങ്കോയുടെ മൂന്ന് ആക്ടുകളിലെ ഒരു ഓപ്പറയാണ് നടാൽക പോൾട്ടാവ്ക (ഇംഗ്ലീഷ്: പോൾട്ടാവയിൽ നിന്നുള്ള നതാൽക).
പശ്ചാത്തലം
1819-ലെ കോട്ല്യരെവ്സ്കിയുടെ നാടകത്തിന്റെ യഥാർത്ഥ പതിപ്പിൽ നിരവധി ഉക്രേനിയൻ നാടോടി ഗാനങ്ങൾ അടങ്ങിയിരിക്കുന്നു. അവ കൃതിയിലുടനീളം വിവിധ ഘട്ടങ്ങളിൽ ആലപിച്ചു. ഈ നാടകത്തിന്റെ അറിയപ്പെടുന്ന സംഗീതാവിഷ്‌കാരം ഖാർകിവ് സംഗീതജ്ഞൻ എ. ബാർസിറ്റ്‌സ്‌കി നിർമ്മിച്ചത് 1833-ൽ പ്രസിദ്ധീകരിച്ചു. അതേ സമയം എം. ഷ്‌ചെപ്‌കിൻ വൈബോർണിയായി അഭിനയിച്ച നാടകം 1830-കളിൽ മോസ്‌കോയിൽ പ്രീമിയർ ചെയ്തത് പ്രധാന വയലിനിസ്റ്റും പിന്നീട് കണ്ടക്ടറുമായ എ. ഗുരിയാനോവ് ആണ്. പിന്നീട് എ. യെഡ്‌ലിച്ക, എം. വാസിലീവ് തുടങ്ങിയവർ ക്രമീകരണങ്ങൾ ചെയ്തു.
ലൈസെങ്കോയുടെ പതിപ്പ്
1864-ൽ ലിസെങ്കോ ഓപ്പറയിൽ പ്രവർത്തിക്കാൻ തുടങ്ങി. എന്നാൽ ഓപ്പറ സ്റ്റേജിൽ എഴുത്ത് പരിചയമില്ലാത്തതിനാൽ അത് മാറ്റിവച്ചു. അദ്ദേഹത്തിന്റെ 1889-ലെ പതിപ്പ് സൃഷ്ടിയുടെ മുമ്പത്തെ എല്ലാ പതിപ്പുകളും ഉയർത്തി. ലിസെങ്കോ നാടകത്തിലെ യഥാർത്ഥ ഗാനങ്ങൾ എടുത്തു. അവ നീളം കൂട്ടുകയും നാടകത്തിലെ നാടോടി പാട്ടുകൾക്കും നൃത്തങ്ങൾക്കുമായി ഓർക്കസ്ട്ര അനുബന്ധമായി എഴുതുകയും ചെയ്തു. അദ്ദേഹം മ്യൂസിക്കൽ ടേപ്പസ്ട്രി വലുതാക്കി, ചില ഭാഗങ്ങളിലേക്ക് പശ്ചാത്തല സംഗീതം നിർമ്മിച്ചു. പാട്ടുകൾ ഏരിയകളായി രൂപാന്തരപ്പെട്ടു. കൂടാതെ കോട്ല്യരെവ്സ്കിയുടെ നാടകത്തിന്റെ ആത്മാവിൽ ഉറച്ചുനിൽക്കുന്ന ഒരു ഓവർച്ചറും സംഗീത എൻട്രാക്റ്റുകളും ചേർത്തു. ലൈസെങ്കോയുടെ പതിപ്പ് സാധാരണയായി ഒരു ഓപ്പറയായി തരംതിരിച്ചിട്ടുണ്ടെങ്കിലും, ഇത് ഒരു ഓപ്പറ-കോമിക്‌സുമായി താരതമ്യപ്പെടുത്താവുന്നതാണ്. അതിൽ ദീർഘമായ സംഭാഷണങ്ങൾ അടങ്ങിയിരിക്കുന്നു.
വി. അയോറിഷിന്റെ സംഗീതം ചേർത്ത് "ഗ്രാൻഡ് ഓപ്പറ" ആക്കി മാറ്റാനുള്ള ശ്രമങ്ങൾ വിജയിച്ചില്ല. കിയെവ് സ്റ്റേറ്റ് ഓപ്പറ ലൈസെൻകോയുടെ യഥാർത്ഥ പതിപ്പിലേക്ക് മടങ്ങി.
പ്രകടനങ്ങൾ
1889 നവംബർ 12/24 ന് ഒഡെസയിൽ (റഷ്യൻ ഭാഷയിൽ) ഓപ്പറ ആദ്യമായി അവതരിപ്പിച്ചു. മൈക്കോളയുടെ റോളിന്റെ ആദ്യകാല വക്താവ് സംഗീതസംവിധായകൻ ഇഗോർ സ്ട്രാവിൻസ്കിയുടെ പിതാവായ ഫ്യോഡോർ സ്ട്രാവിൻസ്കി ആയിരുന്നു.
1925 മുതൽ ഉക്രേനിയൻ സ്റ്റേറ്റ് ഓപ്പറയും രണ്ടാം ലോക മഹായുദ്ധത്തിനുശേഷം കിയെവ് കൺസർവേറ്ററിയിലെ ഓപ്പറ സ്റ്റുഡിയോയും ഓപ്പറ അവതരിപ്പിച്ചു. ഈ കാലയളവിൽ എം. ഷ്ചെപ്കിൻ, എം. ക്രോപിവ്നിറ്റ്സ്കി, പി. സക്സഹാൻസ്കി, എം. സാങ്കോവെറ്റ്സ്കി, ഐ. പാറ്റോർജിൻസ്കി, എം. ലിറ്റ്വിനെങ്കോ-വോൾഹെമുട്ട്, എം. ഡൊനെറ്റ്സ്, ഒ. പെട്രൂസെങ്കോ എന്നിവരുൾപ്പെടെ പ്രമുഖ ഉക്രേനിയൻ ഗായകർ ഭാഗങ്ങൾ അവതരിപ്പിച്ചു.
2007-ൽ കിയെവ് ഓപ്പറയിൽ ഉക്രേനിയൻ നാടോടി വാദ്യോപകരണങ്ങൾക്കൊപ്പം ഓർക്കസ്ട്രയുടെ ഒരു വേരിയന്റ് നിർമ്മിച്ചു. ഈ പതിപ്പിന് മിതമായ അംഗീകാരം ലഭിച്ചു.
ആക്റ്റ് I
വിദേശത്ത് ജോലി ചെയ്യുന്ന തന്റെ പ്രതിശ്രുത വരൻ പെട്രോയുടെ തിരിച്ചുവരവിനായി നടാൽക കാത്തിരിക്കുന്നു. പ്രായമായ ഭൂവുടമയായ വോസ്‌നി അവളെ ശ്രദ്ധിക്കുന്നു, അയാൾക്ക് വേണ്ടി അവളുമായി മധ്യസ്ഥത വഹിക്കാൻ വൈബോർണിയെ പ്രേരിപ്പിക്കുന്നു.
ആക്റ്റ് II
പെട്രോയുടെ അനിശ്ചിതത്വത്തിലുള്ള തിരിച്ചുവരവിനായി കാത്തിരിക്കുന്നതിനുപകരം, തന്റെ മകൾ സമ്പന്നനായ വോസ്നിയെ വിവാഹം കഴിക്കണമെന്ന് വിബോർണി നടാൽകയുടെ അമ്മ ടെർപിലിഖയെ പ്രേരിപ്പിക്കുന്നു. ഗ്രാമീണ കന്യകമാർ നതാൽക്കയെ അവൾ നിരാശയിലാണെങ്കിലും അവളുടെ വിവാഹത്തിന് ഒരുക്കുന്നു.
ഫിലിം അഡാപ്റ്റേഷൻ
1936 ഡിസംബർ 24-ന് ഉക്രെയ്നിൽ റിലീസ് ചെയ്ത ലിസെങ്കോയുടെ ഓപ്പറ ഒരു സിനിമയായി മാറി. ഈ ചിത്രം സംവിധാനം ചെയ്തത് ഇവാൻ കവലറിഡ്സെയാണ്. മുൻ സോവിയറ്റ് യൂണിയനിൽ നിർമ്മിച്ച ഒരു ഓപ്പറയുടെ ആദ്യ പതിപ്പായിരുന്നു ഈ ചിത്രം.
അവലംബം
വർഗ്ഗം:ഓപ്പറകൾ
ബ്ലൂ ഈസ് ദ വാമസ്റ്റ് കളർ
കാൻ ചലച്ചിത്രമേളയിൽ സംവിധായകനും പ്രധാനനടിമാർക്കും പാംഡിഓർ പുരസ്കാരം കിട്ടിയ ഏക ചിത്രമാണ് ബ്ലൂ ഈസ് ദ വാമസ്റ്റ് കളർ. ഫ്രഞ്ച്-ടുണീഷ്യൻ ചലച്ചിത് പ്രവർത്തകനായ അബ്ദലെത്തീഫ് കെചിചെയാണ് ഇതിന്റെ സംവിധായകൻ.
പ്രമേയം
സ്വവർഗപ്രണയികളുടെ ആർദ്രപ്രണയ ജീവിതത്തെ കുറിച്ചുള്ള ജൂലിയൻ മോർഹിന്റെ വിവാദമായ ഗ്രാഫിക് നോവലിന്റെ ചലച്ചിത്രാഖ്യാനമാണീ സിനിമ. പതിനഞ്ചുകാരിയായ ഫ്രഞ്ച് പെൺകുട്ടിക്ക് വയസ്സായ സ്ത്രീയോട് തോന്നുന്ന പ്രണയമാണ് സിനിമ.
വിമർശനങ്ങൾ
ചിത്രത്തിലെ ദീർഘനേരമുള്ള സ്വവർഗലൈംഗികതയ്‌ക്കെതിരെ ന്യൂയോർക്ക് ടൈംസ് ലേഖനം പ്രസിദ്ധീകരിച്ചു.
പുറം കണ്ണികൾ
വർഗ്ഗം:ഫ്രഞ്ച് ചലച്ചിത്രങ്ങൾ
രത്നം
ശുദ്ധമായ രൂപത്തിൽ സ്വാഭാവികമായി സംഭവിക്കുന്ന ഖര രാസരുപങ്ങളായ ധാതുസംയുക്തങ്ങളാണ് രത്നങ്ങൾ. അവയ്ക്ക് സാധാരണയായി സ്വാഭാവിക നിറങ്ങളുണ്ട്. പരുക്കൻ രുപത്തിൽ ലഭ്യമാകുന്ന  രത്നക്കല്ലുകൾ മിനുക്കിയെടുത്ത് ആഭരണനിർമ്മാണത്തിനും അലങ്കാരങ്ങൾക്കും വ്യാപകമായി ഉപയോഗിക്കുന്നു. കാർബൺ സംയുക്തങ്ങളല്ലാതെ അകാർബണിക (inorganic) പ്രക്രിയയുടെ ഫലമായി രൂപംകൊള്ളുന്ന ചില പാറക്കല്ലുകളും (ലാപിസ് ലാലൂലി (Lapis lazuli) ഒപാൽ ( opal) രത്നങ്ങളായി പരിഗണിക്കപ്പെടുന്നു. ഇവകൂടാതെ ജീവിവർഗ്ഗങ്ങളിൽ നിന്ന് പരിണമിച്ചുണ്ടാകുന്ന ചില ജൈവരത്നങ്ങളും പ്രചാരത്തിലുണ്ട്. മുത്ത്, പവിഴം ആംബർ തുടങ്ങിയവയാണ് അവ.
നവരത്നങ്ങൾ
thumb|right|300px|നവരത്നങ്ങൾ ഭാരതീയ ജ്യോതിഷപ്രകാരം ഒമ്പത്‌ ഗ്രഹങ്ങളെ പ്രതിനിധീകരിക്കുന്ന ഒമ്പത് വിശിഷ്ട രത്നങ്ങളാണ് നവരത്നങ്ങൾ. ഇവ പ്രത്യേക രീതിയിൽ പതിപ്പിച്ച ആഭരണങ്ങൾക്കും അലങ്കാരങ്ങൾക്കും വിവിധ മതങ്ങളിലും സംസ്ക്കാരങ്ങളിലും വിശിഷ്ടമായ പ്രധാന്യവും ഗുണങ്ങളും ഉണ്ടെന്ന് വിശ്വസിക്കുന്നു.
ചരിത്രം
വേദകാലം മുതൽ തന്നെ ജ്യോതിഷപ്രകാരം രത്നങ്ങൾ ഉപയോഗിച്ചിരുന്നതായി പരാമര്ശിക്കപ്പെടുന്നുണ്ട്. ബഹു ഭൂരിപക്ഷ പൗരാണിക ജനതയും ജ്യോതിശാസ്ത്രാചാരപ്രകാരവും വൈദ്യോപയോഗത്തിനും ആദിമകാലം മുതൽ രത്നങ്ങൾ ഉപയോഗിച്ചിരുന്നതായി പറയപ്പെടുന്നു. ശാരീരിക സുഖങ്ങൾക്കും മാനസിക വിഷമങ്ങൾക്കും ആചാരപരമായ ദൈവീക ചടങ്ങുകൾക്കും പണ്ട് മുതലേ രത്നങ്ങൾ ഉപയോഗിച്ച് പോന്നു. പാശ്ചാത്യർക്ക് അവരുടേതായ ജന്മദിനരത്നങ്ങളും ഹൈന്ദവ സംസ്‌കാരമനുസരിച്ച് ജ്യോതിഷഗണനപ്രകാരമുള്ള ജന്മനക്ഷത്രക്കല്ലുകളും  പ്രത്യേക രീതിയിൽ അണിയുന്നതിനായുള്ള വിശ്വാസം ഇപ്പോഴും നിലനിൽക്കുന്നു.
ബൈബിളിൽ അഹരോന്റെ പുരോഹിതശുശ്രൂഷയ്ക്കുള്ള   വിശുദ്ധവസ്ത്രത്തിൽ പതിക്കേണ്ട പന്ത്രണ്ട് രത്നങ്ങളെക്കുറിച്ചുള്ള പരാമർശമുണ്ട്. താമ്രമണി, പീതരത്നം, മരതകം, മാണിക്യം, നീലക്കല്ല്, വജ്രം, പത്മരാഗം, വൈഡൂര്യം, സുഗന്ധിക്കല്ല്, പുഷ്പരാഗം, ഗോമേദകം, സൂര്യകാന്തം എന്നിവയാണ് അവ.
7000 വർഷങ്ങൾക്ക് മുമ്പ് ഈജിപ്റ്റിലും അതുപോലെ തന്നെ അഫ്ഗാനിസ്ഥാനിലെ ഓക്സസ് താഴ്വരയിലും യഥാവിധി ഖനനങ്ങൾ നടന്നതായി  തെളിവുകളുണ്ട്. ലാപിസ് ലസുലി രത്നക്കല്ലുകൾ ഹാരപ്പൻ നാഗരിക കാലഘട്ടത്തിൽ വ്യാപകമായി ഖനനം ചെയ്യുകയും വ്യാപാരം നടത്തുകയും ചെയ്തതായി ചരിത്ര രേഖകൾ സാക്ഷ്യപ്പെടുത്തുന്നു.
അവലംബം
വർഗ്ഗം:ധാതുക്കൾ
ബിയാട്രിസ് ഹെസ്
ഒരു ഫ്രഞ്ച് പാരാലിമ്പിക് നീന്തൽക്കാരിയാണ് ബിയാട്രിസ് പിയറി ഹെസ് (ജനനം: നവംബർ 10, 1961). ഫ്രഞ്ച് പത്രമായ എൽ'ഹ്യൂമാനിറ്റ അവരെ "ലോകത്തിലെ ഏറ്റവും മികച്ച നീന്തൽക്കാരിൽ ഒരാളായി" വിശേഷിപ്പിച്ചു.
പാരാലിമ്പിക് ഗെയിംസിൽ മത്സരിച്ച ഹെസ് 1984-ൽ നാല് സ്വർണ്ണവും 1988-ൽ ഒന്ന്, 1996-ൽ ആറ്, 2000-ൽ ഏഴ് സ്വർണവും നേടി. 2000-ൽ സിഡ്നിയിൽ നടന്ന പാരാലിമ്പിക്‌സിൽ ഒമ്പത് ലോക റെക്കോർഡുകളും അവർ തകർത്തു. 2004-ലെ ഗെയിംസിൽ രണ്ട് സ്വർണവും മൂന്ന് വെള്ളിയും നേടി.
ഹെസിന് സെറിബ്രൽ പാൾസി ബാധിച്ചിട്ടുണ്ട്. എസ് 5 ഡിസെബിലിറ്റി ക്ലാസിഫിക്കേഷനിൽ മത്സരിക്കുന്നു.
ബാഹ്യ ലിങ്കുകൾ
വർഗ്ഗം:1961-ൽ ജനിച്ചവർ
മൊഹാവെ കൗണ്ടി
അമേരിക്കൻ ഐക്യനാടുകളിലെ അരിസോണ സംസ്ഥാനത്തിന്റെ വടക്കുപടിഞ്ഞാറൻ കോണിലാണ് മൊഹാവെ കൗണ്ടി സ്ഥിതി ചെയ്യുന്നത്. 2010 ലെ യു.എസ്. സെൻസസ് പ്രകാരമുള്ള ഇവിടുത്തെ ആകെ ജനസംഖ്യ 200,186 ആയിരുന്നു. കൗണ്ടി സീറ്റ് കിംഗ്മാനും ഏറ്റവും വലിയ നഗരം ലേക് ഹാവാസു സിറ്റി യുമാണ്. മൊഹാവെ കൌണ്ടി, ലേക്ക് ഹവാസു സിറ്റി-കിംഗ്മാൻ, AZ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയിൽ ഉൾപ്പെട്ടിരിക്കുന്നു. ഇതു മുഴുവനായിത്തന്നെ ലാസ് വെഗാസ്-ഹെൻഡേർസൻ, NV-AZ കംബൈൻഡ് സ്റ്റാറ്റിസ്റ്റിക്കൽ ഏരിയയിലും ഉൾക്കൊണ്ടിരിക്കുന്നു. ഗ്രാൻഡ് കാന്യൺ ദേശീയോദ്യനാത്തിന്റെ ഭാഗങ്ങൾ, ലേക്ക് മീഡ് നാഷണൽ റിക്രിയേഷൻ ഏരിയ, ഗ്രാൻഡ് കാന്യൺ-പരാശന്റ് ദേശീയ സ്മാരകം മുഴുവനായും മൊഹാവെ കൗണ്ടിയിൽ ഉൾപ്പെട്ടിരിക്കുന്നു. കെയ്ബാബ്, ഫോർട്ട് മോജാവെ, ഹുവലാപായ് ഇന്ത്യൻ റിസർവേഷൻ എന്നിവയും ഈ കൗണ്ടിയുടെ പരിധിയിലാണ്.
അവലംബം
വർഗ്ഗം:അരിസോണയിലെ കൗണ്ടികൾ
കോറ ബെല്ലെ ബ്രൂസ്റ്റർ
കോറ ബെല്ലെ ബ്രൂസ്റ്റർ (1859 - ജൂലൈ 25, 1937) ഒരു അമേരിക്കൻ ഫിസിഷ്യൻ, സർജൻ, മെഡിക്കൽ എഴുത്തുകാരി, എഡിറ്റർ എന്നിവരായിരുന്നു. അവൾ ഒരു ഗൈനക്കോളജിക്കൽ സർജനായി ജോലി ചെയ്യുകയും അവളുടെ സഹോദരി ഫ്ലോറ അൽസോറ ബ്രൂസ്റ്റർ, എംഡിയുമായി സഹകരിച്ച് രണ്ട് മെഡിക്കൽ ജേണലുകൾ സ്ഥാപിക്കുകയും ചെയ്തു.
ജീവിതരേഖ
കോറ ബെല്ലെ ബ്രൂസ്റ്റർ 1859 സെപ്റ്റംബർ 6 ന് ന്യൂയോർക്കിലെ ആൽമണ്ടിലാണ് ജനിച്ചത്.
എഫ്രേം ജെ ബ്രൂസ്റ്ററിന്റെയും (മരണം.1868) മേരി ബർഡിക്ക് ബ്രൂസ്റ്ററിന്റെയും മൂന്നാമത്തെ മകളായിരുന്നു അവർ. സെവൻത് ഡേ ബാപ്റ്റിസ്റ്റുകൾ എന്ന് വിളിക്കപ്പെടുന്ന ഇംഗ്ലീഷ് മതപക്ഷമായിരുന്നു മേരി. അവളുടെ പിതൃക്കൾ സ്കോട്ട്ലൻഡിലെ ക്യാമ്പെൽസിൽ നിന്നാണ് വന്നത്, അതിനാൽ ഇംഗ്ലീഷ്- സ്കോച്ച് മിശ്രിതമാണ് അവളുടെ  പൈതൃകം  അവൾ പിൽഗ്രിം ഫാദേഴ്‌സിന്റെ തലവനായ വില്യം ബ്രൂസ്റ്ററിന്റെ പിൻഗാമിയായിരുന്നു. അവളുടെ പൂർവ്വികർ അമേരിക്കയിലെ സ്വതന്ത്ര സ്ഥാപനങ്ങളുടെ സ്ഥാപനത്തിലും സംരക്ഷണത്തിലും വളരെയധികം സംഭാവന ചെയ്തു, പിൽഗ്രിം ഫാദേഴ്സ് അമേരിക്കയ്റ്റുൽ എത്തും മുമ്പ് അവളുടെ വംശാവലി ഇംഗ്ലീഷ് ചരിത്രത്തിൽ കണ്ടെത്താൻ കഴിഞ്ഞിട്ടുണ്ട്
അവളുടെ സഹോദരങ്ങളിൽ ആലീസ് ഡെൽഫിൻ ബ്രൂസ്റ്റർ (ജ.1861), ഫിഡെലിയ അഡെലിൻ ബ്രൂസ്റ്റർ (ജ. 1865), ഫ്ലോറ അൽസോറ ബ്രൂസ്റ്റർ, എം.ഡി, കൂടാതെ, ലൂഥർ പാമർ ബ്രൂസ്റ്റർ (ജ. 1858), ലിയോനാർഡ് തോർപ്പ് ബ്രൂസ്റ്റർ (ജ. 186) എന്നിവരും ഉൾപ്പെടുന്നു. ).
പ്രിപ്പറേറ്ററി സ്കൂളിൽ പഠിക്കുമ്പോൾ, അവളുടെ മധ്യനാമമായ "ബെല്ലെ" എന്ന പേരിൽ അവൾ അറിയപ്പെട്ടു. അവൾ ഭാഗികമായി ആൽഫ്രഡ് യൂണിവേഴ്സിറ്റിയിൽ നിന്ന് വിദ്യാഭ്യാസം നേടിയ ബെല്ല അവിടെ അഞ്ച് വർഷം പഠിച്ചു.
ട്രെമെല്ല ഫ്യൂസിഫോമിസ്
ഒരിനം ഫംഗസ് ആണ് ട്രെമെല്ല ഫ്യൂസിഫോമിസ്. ഇത് സ്നോ ഫംഗസ്, സ്നോ ഇയർ, സിൽവർ ഇയർ ഫംഗസ്, വൈറ്റ് ജെല്ലി മഷ്റൂം, വൈറ്റ് ഫംഗസ് എന്നെല്ലാം അറിയപ്പെടുന്നു. ഇത് വെളുത്ത, ജെലാറ്റിനസ് ബേസിഡിയോകാർപുകൾ (ഫലവത്തായ ശരീരങ്ങൾ) ഉത്പാദിപ്പിക്കുന്നു. ഉഷ്ണമേഖലാ പ്രദേശങ്ങളിൽ ഇത് വ്യാപകമാണ്. വാണിജ്യപരമായി കൃഷി ചെയ്യുന്ന ഈ ഫംഗസ്, ചൈനയിലെ പാചകരീതിയിലും മരുന്നിലും ഏറ്റവും പ്രചാരമുള്ളതാണ്.
ഒരു പരാന്നഭോജിയായ യീസ്റ്റാണ് ട്രെമെല്ല ഫ്യൂസിഫോമിസ്. മാത്രമല്ല അതിന്റെ ഇഷ്ടപ്പെട്ട ആതിഥേയരെ, (വിവിധതരം ആനുലോഹൈപോക്സൈലോൺ ഫംഗസുകളെ) കണ്ടുമുട്ടുന്നതുവരെ നേർത്ത കഫം പോലെയുള്ളതുമായ ഒരു പാളിയായി വളരുന്നു. തുടർന്ന് അത് ആക്രമണോത്സുകമായി വിഭജിച്ച് വളരുന്നു.
ടാക്സോണമി, നാമകരണം
ലഘുചിത്രം| യൂനിബിയോസോട്ട് ("സിൽവർ ഇയർ മഷ്റൂം") സസ്യശാസ്ത്രജ്ഞനും പര്യവേക്ഷകനുമായ റിച്ചാർഡ് സ്പ്രൂസ് ബ്രസീലിൽ നടത്തിയ ശേഖരങ്ങളെ അടിസ്ഥാനമാക്കി 1856 ൽ ഇംഗ്ലീഷ് മൈക്കോളജിസ്റ്റ് മൈൽസ് ജോസഫ് ബെർക്ക്‌ലി ട്രെമെല്ല ഫ്യൂസിഫോമിസിനെ ആദ്യമായി വിവരിച്ചു.
മാൻഡറിൻ ചൈനീസിൽ ഇതിനെ "സിൽവർ ഇയർ" "സ്നോ ഇയർ", "വൈറ്റ് വുഡ് ഇയർ " എന്നെല്ലാം വിളിക്കപ്പെടുന്നു. ജാപ്പനീസ് ഭാഷയിൽ അത് ശിരൊ കികുരഗെ ("വൈറ്റ് ട്രീ ജെല്ലിഫിഷ്") എന്നും വിളിക്കപ്പെടുന്നു.
ആവാസ വ്യവസ്ഥയും വിതരണവും
തെക്ക്, മധ്യ അമേരിക്ക, കരീബിയൻ,  ഉപ-സഹാറൻ ആഫ്രിക്ക,  തെക്ക്, കിഴക്കൻ ഏഷ്യ,  ഓസ്‌ട്രേലിയ,  ന്യൂസിലാന്റ്,  പസഫിക് ദ്വീപുകൾ എന്നിവിടങ്ങളിൽ കാണപ്പെടുന്നു.
സാമ്പത്തിക ഉപയോഗം
കുറഞ്ഞത് പത്തൊൻപതാം നൂറ്റാണ്ട് മുതൽ ചൈനയിൽ ട്രെമെല്ല ഫ്യൂസിഫോമിസ് കൃഷി ചെയ്യുന്നു. 1997 ൽ ചൈനയിൽ ഉത്പാദനം 130,000 ടൺ ആയിരുന്നു. മറ്റ് കിഴക്കൻ ഏഷ്യൻ രാജ്യങ്ങളിലും ട്രെമെല്ല ഫ്യൂസിഫോമിസ് കൃഷിചെയ്യുന്നു.
ചൈനീസ് പാചകരീതിയിൽ, ട്രെമെല്ല ഫ്യൂസിഫോമിസ് പരമ്പരാഗതമായി മധുര പലഹാരങ്ങളിൽ ഉപയോഗിക്കുന്നു. രുചിയില്ലാത്തതാണെങ്കിലും, അതിന്റെ ജെലാറ്റിനസ് ഘടനയ്ക്കും ഔഷധഗുണങ്ങൾക്കും ഇത് വിലമതിക്കുന്നു. ഇത് പാനീയത്തിന്റെ ഘടകമായും ഐസ്ക്രീമായും ഉപയോഗിക്കുന്നു.
സൗന്ദര്യവർദ്ധക ഉപയോഗം
ചൈന, കൊറിയ, ജപ്പാൻ എന്നിവിടങ്ങളിൽ നിന്നുള്ള വനിതാ സൗന്ദര്യവർദ്ധക ഉൽപന്നങ്ങളിൽ ട്രെമെല്ല ഫ്യൂസിഫോമിസ് സത്ത് ഉപയോഗിക്കുന്നു.
അവലംബം
വർഗ്ഗം:ഏഷ്യയിലെ ഫംഗസുകൾ വർഗ്ഗം:CS1 maint: discouraged parameter
നവനീത് കൗർ (ഫീൽഡ് ഹോക്കി)
നവനീത് കൗർ (ജനനം ജനുവരി 26, 1996) ഇന്ത്യൻ ദേശീയ ടീമിലുള്ള ഒരു ഇന്ത്യൻ ഫീൽഡ് ഹോക്കി താരമാണ്. നവനീത് 2018 വനിതാ ഹോക്കി ലോകകപ്പിൽ പങ്കെടുത്തിരുന്നു
അവലംബം
.
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ വർഗ്ഗം:1996-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ വനിത ഹോക്കി കളിക്കാർ വർഗ്ഗം:ഹരിയാനയിൽ നിന്നുള്ള ഫീൽഡ് ഹോക്കി താരങ്ങൾ
ബേനസീർ ഭൂട്ടോ വധം
പാകിസ്താന്റെ മുൻ പ്രധാനമന്ത്രിയായിരുന്ന ബേനസീർ ഭൂട്ടോയെ തീവ്രവാദികൾ വെടിവെച്ചു കൊലപ്പെടുത്തിയ സംഭവമാണ് ബേനസീർ ഭൂട്ടോ വധം എന്നറിയപ്പെടുന്നത്. പാകിസ്താൻ പീപ്പിൾസ് പാർട്ടിയുടെ നേതാവും, പ്രതിപക്ഷനേതാവുമായിരുന്ന ബേനസീർ ഭൂട്ടോ, 2008 ലെ തിരഞ്ഞെടുപ്പു പ്രചാരണവുമായി ബന്ധപ്പെട്ട് റാവൽപിണ്ടിയിലെ ലിയാഖത്ത് പാർക്കിൽ വച്ച് തീവ്രവാദികൾ അവർക്കെതിരേ നിറയൊഴിക്കുകയായിരുന്നു. അതോടൊപ്പം തന്നെ ഒരു മനുഷ്യബോംബ് പൊട്ടിത്തെറിച്ച് ശക്തമായ സ്ഫോടനവും ഉണ്ടായി. പ്രാദേശിക സമയം ആറുമണിക്ക് ബേനസീർ ഭൂട്ടോ അന്തരിച്ചുവെന്ന് ഔദ്യോഗിക അറിയിപ്പുണ്ടായി. ഇരുപത്തിനാലോളം ആളുകൾ ഈ ആക്രമണത്തിൽ കൊല്ലപ്പെടുകയുണ്ടായി.
പശ്ചാത്തലം
ഈ സംഭവത്തെത്തുടർന്ന് തനിക്കുള്ള സുരക്ഷ വർദ്ധിപ്പിക്കാൻ ബേനസീർ പർവേസ് മുഷറഫിനോടാവശ്യപ്പെടുകയുണ്ടായി. ഇറാൻ, അമേരിക്ക, ബ്രിട്ടൻ എന്നീ രാജ്യങ്ങളിലെ  സുരക്ഷാ ഏജൻസികളോട് തനിക്ക് സംരക്ഷണം നൽകുന്ന കാര്യം ബേനസീർ ആരാഞ്ഞിരുന്നു. പാകിസ്താനുമായുള്ള ബന്ധം നിലനിർത്തേണ്ടതുകൊണ്ട് ഇറാൻ തുടക്കത്തിലെ ഈ ആവശ്യത്തെ നിരാകരിച്ചു. തന്റെ സുരക്ഷക്കായി വിദേശത്തു നിന്നുമുള്ള സ്വകാര്യ സുരക്ഷാ ഏജൻസികളെ ബേനസീർ ഏർപ്പെടുത്തിയെങ്കിലും, അതിലെ ഉദ്യോഗസ്ഥർക്ക് വിസ നൽകുവാൻ പാകിസ്താൻ വിദേശകാര്യമന്ത്രാലയം തയ്യാറായില്ല. അപകടസാദ്ധ്യത കണക്കിലെടുത്ത് ബേനസീർ റാലിയിൽ നിന്നും വേഗം തന്നെ പിൻവാങ്ങണമായിരുന്നുവെന്ന് പ്രസിഡന്റ് പർവ്വേസ് മുഷറഫ് അഭിപ്രായപ്പെടുകയുണ്ടായി.
വധം
27 ഡിസംബർ 2007 നു റാവൽപിണ്ടിയിലെ ലിയാഖത്ത് പാർക്കിൽ തിരഞ്ഞെടുപ്പു പ്രചാരണ പരിപാടിയിൽ പങ്കെടുക്കവേ, ബേനസീറിനു നേരെ വെടിവെപ്പുണ്ടായി. അതിനെതുടർന്ന് ശക്തമായ സ്ഫോടനങ്ങളും നടന്നു. രക്ഷപ്പെടാൻ ശ്രമിച്ച ബേനസീറിന്റെ ബുള്ളറ്റ് പ്രൂഫ് കാറിനുനേർക്കും കൊലയാളി വെടിയുതിർത്തുവെന്ന് പോലീസ് റിപ്പോർട്ടിൽ പറയുന്നു.
ബിക്കിനി ദ്വീപസമൂഹങ്ങളിലെ ന്യൂക്ലീർ പരീക്ഷണം
1954 മാർച്ച് 1 ന് കാസിൽ ബ്രാവോ ടെസ്റ്റ് വലിപ്പത്തിന്റെ അളവുകൾ അതിരുകടന്നു .ഇത് വ്യാപകമായ [[ആണവമലിനീകരണം|റേഡിയോആക്ടീവ് മലിനീകരണം ഉണ്ടാക്കുകയും ചെയ്തു . ഒരപകടം കഴിയുന്നിടത്തോളം ഓസ്ട്രേലിയ, ഇന്ത്യ, ജപ്പാൻ ആക്ടീവ് വസ്തുക്കൾ പ്രകടമാകുന്നത് വിരിച്ചു പോലും യുണൈറ്റഡ് സ്റ്റേറ്റ്സ്, യൂറോപ്പ് ഭാഗങ്ങൾ. ഒരു രഹസ്യ പരീക്ഷണമായി സംഘടിപ്പിച്ചെങ്കിലും, കാസിൽ ബ്രാവോ വളരെ പെട്ടെന്ന് ഒരു അന്താരാഷ്ട്ര സംഭവമായി മാറി. തെർമോന്യൂക്ലിയർ ഉപകരണങ്ങളുടെ അന്തരീക്ഷ പരിശോധനയ്ക്കായി നിരോധിക്കണമെന്ന് ആവശ്യപ്പെട്ടു..
പുറത്തേക്കുള്ള കണ്ണികൾ
ലഘുചിത്രം|389x389ബിന്ദു|
വർഗ്ഗം:ആണവപരീക്ഷണങ്ങൾ
എസ്. രാജേന്ദ്രൻ
പ്രമുഖ സി.പി.ഐ.(എം) നേതാവും ദേവികുളം നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് '''എസ്. രാജേന്ദ്രൻ'''. 1964 നവംബർ 10ന് മൂന്നാറിനടുത്ത് ജനിച്ചു, ഷമ്മുഗവേൽ-സുപ്പമ്മാൾ ആണ് മാതാപിതാക്കൾ. 2006 മുതൽ തുടർച്ചയായി ദേവികുളം മണ്ഡലത്തെ നിയമസഭയിൽ പ്രതിനിധീകരിക്കുന്നു, മുൻപ് ഇടുക്കി ജില്ലാപഞ്ചായത്ത് പ്രസിഡന്റായും പ്രവർത്തിച്ചിട്ടുണ്ട്.
അവലംബം
വർഗ്ഗം:1964-ൽ ജനിച്ചവർ വർഗ്ഗം:നവംബർ 10-ന് ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ
രാസദീപ്തി
രാസപ്രവർത്തനഫലമായുണ്ടാകുന്ന പ്രകാശോത്സർജ്ജനത്തെയാണ് രാസദീപ്തി (Chemiluminescence) എന്നുപറയുന്നത്. ഇതൊടൊപ്പം താപത്തിന്റെയും ചെറിയതോതിലുളള ഉത്സർജ്ജനം ഉണ്ടാകാറുണ്ട്. A, B എന്നീ അഭികാരകങ്ങളോടൊപ്പം ഉദ്ദീപിത മധ്യവർത്തകമായ(intermediate) ◊ ചേരുമ്പോൾ,
ഉദാഹരണമായി, [A] ലൂമിനോൾ [B] ഹൈഡ്രജൻ പെറോക്സൈഡ് ആണെങ്കിൽ, അനുയോജ്യമായ ഒരു ഉൽപ്രേരകത്തിന്റെ സാന്നിദ്ധ്യത്തിൽ:
ഇതിൽ:
പൊതുവായ വിവരണം
താണ ഊർജ്ജനിലയിലേയ്ക്കുളള ഉദ്ദീപിതാവസ്ഥയായ [◊] യുടെ ക്ഷയിക്കൽ (decay) പ്രകാശ ഉത്സർജ്ജനത്തിന് കാരണമാകുന്നു. സൈദ്ധാന്തികമായി ഓരോ പ്രകാശകണവും അഭികാരകങ്ങളുടെ ഓരോ തന്മാത്രയ്ക്കുമായി പങ്കുവയ്ക്കപ്പെടുന്നു. അഭികാരകങ്ങളുടെ പ്രതി മോളിനുളള പ്രകാശകണങ്ങളുടെ അവോഗാഡ്രോ സംഖ്യയ്ക്ക് തുല്യമാണിത്.
ഒരു രാസപ്രവർത്തനത്തിൽ അഭികാരകങ്ങൾ കൂട്ടിമുട്ടി സംക്രാമാവസ്ഥ (transition state) കൈവരിച്ച ശേഷമാണ് ഉത്പന്നങ്ങളായി മാറുന്നത്. സാധാരണയായി ഉത്പന്നങ്ങൾക്ക് രാസോർജ്ജം കുറവായിരിക്കും. അഭികാരകങ്ങളും ഉത്പന്നങ്ങളും തമ്മിലുളള ഊർജ്ജവ്യത്യാസം താപമായി മാറുന്നു. ഇത് ഉത്പന്നത്തിന്റെ കമ്പനാവസ്ഥയിലുളള ഉത്തേജനമാണ്. കമ്പനോർജ്ജം സാധാരണയായി താപവിക്ഷോഭത്തെക്കാൾ വളരെ കൂടുതലായതിനാൽ അത് ലായകത്തിൽ അതിവേഗം ചിതറുന്നു. താപമോചകപ്രവർത്തനങ്ങളിൽ ഇപ്രകാരമാണ് ലായനികൾ ചൂടാകുന്നത്. രാസദീപ്ത പ്രവർത്തനത്തിൽ ഉൽപ്പന്നങ്ങൾ ആദ്യമേ തന്നെ ഉത്തേജിതമായ ഇലക്ട്രോണികാവസ്ഥയിലായിരിക്കും. തുടർന്ന് ഈ അവസ്ഥ ഇലക്ട്രോണികമായി ഉദാസീനസ്ഥിതി (Ground state) യിലേയ്ക്ക് ക്ഷയിക്കുകയും പ്രകാശത്തെ ഉത്സർജ്ജിക്കുകയും ചെയ്യുന്നു.
പ്രതിദീപ്തി(fluorescence), സ്ഫുരദീപ്തി(phosphorescence) എന്നിവയിൽ പ്രകാശകണത്തെ ആഗിരണം ചെയ്തുകൊണ്ടാണ് ഇലക്ട്രോണിക ഉദ്ദീപിതാവസ്ഥ ഉണ്ടാകുന്നതെങ്കിൽ, രാസദീപ്തിയിലാകട്ടെ രാസപ്രവർത്തനഫലമായാണ് അതുണ്ടാകുന്നത്. ഇത് പ്രകാശം ഉപയോഗിച്ചുളള താപമോചകപ്രവർത്തനമായ പ്രകാശരാസപ്രവർത്തനത്തിന്റെ വിപരീതമാണ്. ഇവിടെ താപമോചകപ്രവർത്തനത്തിൽ നിന്നും പ്രകാശം ഉത്സർജിക്കപ്പെടുന്നു.
ദ്രാവകാവസ്ഥയിലുളള രാസപ്രവർത്തനങ്ങൾ
റിഡോക്സ് പ്രവർത്തനങ്ങൾ മൂലമാണ് ജലീയ വ്യൂഹങ്ങളിൽ (aqueous system) പ്രധാനമായും രാസദീപ്തി ഉണ്ടാകുന്നത്.
സ്റ്റീരിയോബ്ലൈൻഡ്നസ്
രണ്ട് കണ്ണിലെയും ചിത്രങ്ങൾ സംയോജിപ്പിച്ച് ത്രിമാനമായി കാണുന്ന കഴിവ് ഇല്ലാതിരിക്കുന്നതാണ് സ്റ്റീരിയോബ്ലൈൻഡ്നസ് എന്ന് അറിയപ്പെടുന്നത്.
ഒരു കണ്ണിന് മാത്രം കാഴ്ചയുള്ള വ്യക്തികൾക്ക് എല്ലായ്പ്പോഴും ഈ അവസ്ഥയുണ്ട്. രണ്ട് കണ്ണുകൾ ശരിയായി പ്രവർത്തിക്കാത്ത അവസ്ഥയിലും ഇത് ഉണ്ടാകുന്നു.
ആരോഗ്യമുള്ള രണ്ട് കണ്ണുകളുള്ള മിക്ക സ്റ്റീരിയോബ്ലൈൻഡ് വ്യക്തികളുടെ ബൈനോക്കുലർ കാഴ്ച സാധാരണഗതിയിൽ കാഴ്ചശക്തി ഉള്ള ആളുകളേക്കാൾ കുറവാണ്. സ്റ്റീരിയോബ്ലൈൻഡ് ആളുകൾക്ക് സിമുലേറ്റഡ് ആയ സുതാര്യമായ സിലിണ്ടറിന്റെ ഭ്രമണ ദിശ നിർണ്ണയിക്കുന്നതിനുള്ള ചുമതല നൽകിക്കൊണ്ടുള്ള ഒരു പഠനത്തിൽ ഇത് തെളിഞ്ഞിട്ടുണ്ട്. ആളുകൾ ഇഷ്ടമുള്ള കണ്ണ് ഉപയോഗിക്കുന്നതിനേക്കാൾ രണ്ട് കണ്ണുകളും ഒരുമിച്ച് ഉപയോഗിക്കുമ്പോൾ മികച്ച പ്രകടനം കാഴ്ചവച്ചു.
എന്നിരുന്നാലും, യഥാർത്ഥ ജന്മനായുള്ള ആൾട്ടർനേറ്റിംഗ് സ്ക്വിന്റ് ഉള്ളവർ ഇതിന് ഒരു അപവാദം ആണ്. യഥാർത്ഥ ജന്മനായുള്ള ആൾട്ടർനേറ്റിംഗ് സ്ക്വിന്റുകളുള്ളവർക്ക് ആരോഗ്യമുള്ള രണ്ട് കണ്ണുകളുമുണ്ട്.ഒരു സമയം ഒരു കണ്ണ് മാത്രം ഉപയോഗിക്കാനും, ഇടയിൽ ഒരു കണ്ണിൽ നിന്ന് (തിരഞ്ഞെടുക്കൽ അനുസരിച്ച്) മറ്റേ കണ്ണിലേക്ക് കാഴ്ച മാററ്റാനുമുള്ള കഴിവും ഉണ്ട്. എന്നിരുന്നാലും, ഈ അവസ്ഥയിൽ സ്റ്റീരിയോസ്കോപ്പിക്, ത്രിമാന ദർശനം ഒരിക്കലും കൈവരിക്കാനാവില്ല (യഥാർത്ഥ ജന്മനായുള്ള ആൾട്ടർനേറ്റിംഗ് സ്ക്വിന്റുകളുള്ളവരെ ബൈനോക്കുലർ ദർശനത്തിലേക്ക് പരിശീലിപ്പിക്കാനുള്ള ശ്രമങ്ങൾ ഇരട്ട ദർശനത്തിന് കാരണമാകുന്നു, അത് മാറ്റാനാവാത്തതാണ്).
ശ്രദ്ധേയമായ കേസുകൾ
ഡച്ച് ഓൾഡ് മാസ്റ്റർ റെംബ്രാൻഡ് സ്റ്റീരിയോബ്ലൈൻഡ് ആയിരുന്നിരിക്കാമെന്ന് അഭിപ്രായമുണ്ട്, ഇത് 2ഡി വർക്കുകളുടെ നിർമ്മാണത്തിനായി അദ്ദേഹം കാണുന്നത് പരന്നതാക്കി മാറ്റാൻ അദ്ദേഹത്തെ സഹായിച്ചിരിക്കാം. സ്റ്റീരിയോ-അക്യൂട്ട്നെസ് (സാധാരണ സ്റ്റീരിയോ വിഷൻ) ഉള്ള ആളുകളുടെ ഒരു സാമ്പിളുമായി താരതമ്യപ്പെടുത്തുമ്പോൾ കൂടുതൽ കലാകാരന്മാർക്ക് സ്റ്റീരിയോബ്ലൈൻഡ്നസ് ഉണ്ടെന്ന് ശാസ്ത്രജ്ഞർ അഭിപ്രായപ്പെടുന്നു.
2009 ൽ, ബ്രിട്ടീഷ് ന്യൂറോളജിസ്റ്റ് ഒലിവർ സാക്‌സിന്റെ വലതു കണ്ണിൽ മാരകമായ ട്യൂമർ കാരണം കാഴ്ച പൂർണ്ണമായി നഷ്ടപ്പെടുകയും തുടർന്ന് അദ്ദേഹത്തിൻ്റെ സ്റ്റീരിയോസ്കോപ്പിക് കാഴ്ച നഷ്ടപ്പെടുകയും ചെയ്തു. 2010 ഒക്‌ടോബറിൽ പ്രസിദ്ധീകരിച്ച ദി മൈൻഡ്‌സ് ഐ എന്ന പുസ്തകത്തിൽ അദ്ദേഹം തന്റെ സ്റ്റീരിയോ ദർശനത്തിന്റെ നഷ്ടം വിവരിച്ചിട്ടുണ്ട്.
2012-ൽ 3ഡി ഫിലിം കണ്ടതിനാൽ ഒരു സ്റ്റീരിയോബ്ലൈൻഡ്‌നെസ് കേസ് ഭേദമായതായി റിപ്പോർട്ടുണ്ട്.
പുറം കണ്ണികൾ
വർഗ്ഗം:അന്ധത വർഗ്ഗം:കാഴ്ച
രാജാധിരാജ
മമ്മൂട്ടിയെ നായകനാക്കി അജയ് വാസുദേവ് സംവിധാനം ചെയ്ത് 2014 ൽ പുറത്ത് ഇറങ്ങിയ ആക്ഷൻ ചിത്രമാണ് രാജാധിരാജ. എൻ.കെ.നാസർ ആണ് ചിത്രം നിർമ്മിച്ചിരിക്കുന്നത്. റായ് ലക്ഷ്മിയാണ്‌ മമ്മൂട്ടിയുടെ നായികയായി അവതരിപ്പിക്കുന്നത്‌. മമ്മൂട്ടിയുടെ തന്നെ നിർമ്മാണ കമ്പനി ആയ പ്ലേ ഹൗസ് ആണ് ചിത്രം റിലീസ് ചെയിതിരിക്കുന്നത്. ഓണം റിലീസായി എത്തിയ ചിത്രം ഒരു സാമ്പത്തിക വിജയമായിരുന്നു.
പുറം കണ്ണികൾ
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
വിൻഡ് ഗോഡ് ആന്റ് തണ്ടർ ഗോഡ് (കോറിൻ)
റിൻ‌പ ആർട്ടിസ്റ്റ് ഓഗറ്റ കൊറിൻ‌ ചിത്രീകരിച്ച രണ്ട് മടക്കുകളുള്ള ബൈബു (മടക്കാവുന്ന സ്‌ക്രീനുകൾ‌) എന്നറിയപ്പെടുന്ന മടക്കാവുന്ന ഒരു പാനൽ ചിത്രമാണ് വിൻ‌ഡ് ഗോഡ് ആന്റ് തണ്ടർ ഗോഡ്. (紙 本金 地 著色 風神 雷神 図) തവാരായ സൊതാറ്റ്സുവിന്റെ സമാനമായ രചനയുടെ തനിപ്പകർ‌പ്പിൽ ഷിന്റോ മതത്തിലും ജാപ്പനീസ് പുരാണങ്ങളിലും മിന്നൽ, ഇടി, കൊടുങ്കാറ്റ് എന്നിവയുടെ ദേവനായ റായ്ജിൻ, കാറ്റിന്റെ ദേവനായ ഫുജിൻ എന്നിവരെ ചിത്രീകരിച്ചിരിക്കുന്നു.
ജപ്പാനിലെ ഒരു പ്രധാന ചിത്രകാരനും, ലാക്വർ, ഡിസൈനറും, റിൻ‌പ സ്കൂളിലെ ഒരു പ്രധാന അംഗവും ആയ ഒഗാറ്റ കോറിൻ (1658–1716) ബൈബു സ്‌ക്രീനുകൾക്ക് പ്രത്യേകിച്ചും പ്രസിദ്ധനാണ്. സഹോദരൻ ഒഗറ്റ കെൻസാൻ നിർമ്മിച്ച സെറാമിക്സ്, ലാക്വെയർ എന്നിവയിലെ അദ്ദേഹത്തിന്റെ ചിത്രങ്ങൾ സ്ഥാപക റിൻ‌പ മാസ്റ്റർ, കോറ്റ്‌സു, സതാറ്റ്സു എന്നിവരുടെ ശൈലി ഏകീകരിക്കുന്നു.
അദ്ദേഹത്തിന്റെ ഏറ്റവും പ്രധാനപ്പെട്ട ചിത്രങ്ങളിലൊന്ന് (അദ്ദേഹത്തിന്റെ ഐറിസസ്, റെഡ് ആൻഡ് വൈറ്റ് പ്ലം ബ്ലോസംസ് സ്ക്രീനുകൾ പോലെ പ്രസിദ്ധമല്ലെങ്കിലും), വിൻഡ് ഗോഡ് ആന്റ് തണ്ടർ ഗോഡ് എന്ന ചിത്രത്തിൽ രണ്ട് മടക്കുകളുള്ള ബൈബു എന്നറിയപ്പെടുന്ന മടക്കാവുന്ന സ്ക്രീനുകൾ കാണപ്പെടുന്നു. സ്വർണ്ണ-ഫോയിൽ പേപ്പറിൽ മഷിയും നിറവും ഉപയോഗിച്ചു വരച്ചിരിക്കുന്നു. 421.6 മുതൽ 464.8 സെന്റിമീറ്റർ വരെ (166.0 × 183.0 ഇഞ്ച്) വലിപ്പം ഇതിന് കാണപ്പെടുന്നു. പതിനെട്ടാം നൂറ്റാണ്ടിന്റെ ആരംഭത്തിൽ നിന്നാണ് ഈ ചിത്രം ചിത്രീകരിച്ചിരിക്കുന്നത്. മിക്കവാറും ഉദ്ദേശം1700 ആയിരിക്കാം, കാരണം ഇത് കോറിൻറെ പിൽക്കാല ചിത്രങ്ങളിലൊന്നായി കണക്കാക്കപ്പെടുന്നില്ല. 1716-ൽ അദ്ദേഹം മരിച്ചു. ഈ ചിത്രം കോറിന്റേതല്ലെന്ന് ആരും തർക്കമുന്നയിച്ചിട്ടില്ല. ജപ്പാനിലെ ഒരു പ്രധാന സാംസ്കാരിക സ്വത്താണിത്.
ഈ ചിത്രം കുറച്ചുകാലം സകായ് ഹോഇത്സുവിന്റെ ഉടമസ്ഥതയിലായിരുന്നു. വാസ്തവത്തിൽ അദ്ദേഹം തന്റെ ഏറ്റവും പ്രശസ്തമായ ചിത്രങ്ങളിലൊന്നായ ഫ്ളവറിംഗ് പ്ലാന്റ് ഓഫ് സമ്മർ ആന്റ് ഓട്ടം എന്ന ചിത്രം ഈ സ്ക്രീനുകളുടെ പിൻഭാഗത്ത് ആണ് വരച്ചിരിക്കുന്നത്. രണ്ട് വശങ്ങളുള്ള ബൈബു സ്‌ക്രീനുകൾ റിൻ‌പ പാരമ്പര്യത്തിന്റെ പ്രതീകമായി മാറി. പക്ഷേ കേടുപാടുകളിൽ നിന്ന് സംരക്ഷിക്കുന്നതിനായി സ്‌ക്രീനുകളുടെ ഇരുവശങ്ങളും തമ്മിൽ വേർതിരിക്കപ്പെട്ടു. കോറിന്റെ റായ്ജിൻ ചിത്രത്തിന്റെ പുറകുവശത്ത്, ഹോഇത്സു ചിത്രീകരിച്ചത് വിവരിച്ചിരിക്കുന്നത് "പെട്ടെന്നുള്ള മഴയും പുഴയുടെ നിറഞ്ഞ പ്രവാഹവും കൊണ്ട് പുനരുജ്ജീവിപ്പിച്ച വേനൽക്കാല സസ്യങ്ങൾ" എന്നും കൊറീന്റെ ഫൂജിന്റെ പുറകുവശത്ത് "ശരത്കാല സസ്യങ്ങൾ ഒരു വശത്തേക്ക്‌ ചാഞ്ഞു കിടക്കുകയും ഐവിയുടെ ചുവന്ന ഇലകൾ ശക്തമായ കാറ്റിൽ പറക്കുകയും ചെയ്യുന്നു" എന്നു വിശേഷിപ്പിക്കുകയും ചെയ്തു.
പതിനേഴാം നൂറ്റാണ്ടിൽ തവാരായ സതാറ്റ്സു ചിത്രീകരിച്ച ഒരു യഥാർത്ഥ പകർപ്പിന്റെ തനി പകർപ്പാണ് കോറിൻ ചിത്രം. പത്തൊൻപതാം നൂറ്റാണ്ടിൽ ഹൈറ്റ്സു ഒരു പതിപ്പ് ചിത്രീകരിച്ചു. ഈ രചനയുടെ മൂന്ന് പതിപ്പുകളും 2015-ൽ എഴുപത്തിയഞ്ച് വർഷത്തിനിടെ ആദ്യമായി ക്യോട്ടോ നാഷണൽ മ്യൂസിയം എക്സിബിഷനിൽ "റിൻ‌പ: ദ ഈസ്തെറ്റിക്സ് ഓഫ് ക്യാപിറ്റൽ" എന്ന പേരിൽ പ്രദർശിപ്പിച്ചു. ഹിറ്റ്സുവിന്റെ വിദ്യാർത്ഥിയായ റിൻ‌പ ആർട്ടിസ്റ്റ് സുസുക്കി കിറ്റ്‌സു പിന്നീട് ഈ ചിത്രത്തിന്റെ ഒരു പതിപ്പ് സൃഷ്ടിച്ചു.
ടോക്കിയോ നാഷണൽ മ്യൂസിയത്തിന്റെ ശേഖരണത്തിന്റെ ഭാഗമാണ് ഇപ്പോൾ ഈ സ്‌ക്രീനുകൾ. അവ ഇടയ്ക്കിടെ പ്രദർശിപ്പിക്കുന്നു. ഹോങ്കന്റെ (ജാപ്പനീസ് ഗാലറി) റൂം 7 ൽ 2017 മെയ് 30 മുതൽ ജൂലൈ 2 വരെ അവസാനമായി അവ പ്രദർശിപ്പിച്ചിരുന്നു. മുമ്പ് അവ ടോക്കിയോ നാഷണൽ മ്യൂസിയത്തിൽ 2008, 2012 , 2013 , 2014.
പുറത്തേക്കുള്ള കണ്ണികൾ
വർഗ്ഗം:ജാപ്പനീസ് ചിത്രങ്ങൾ വർഗ്ഗം:ടോക്കിയോ നാഷണൽ മ്യൂസിയത്തിലെ ചിത്രങ്ങൾ
കെ.സി. സക്കറിയ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''കെ.സി. സക്കറിയ''' (ജീവിതകാലം: മാർച്ച് 1913 - 1982). തൊടുപുഴ നിയമസഭാമണ്ഡലത്തിൽ നിന്നും കമ്മ്യൂണിസ്റ്റ് പിന്തുണയുള്ള സ്വതന്ത്ര സ്ഥാനാർഥിയായി വിജയിച്ച് മൂന്നാം കേരളനിയമസഭയിൽ അംഗമായി. ഇദ്ദേഹത്തിന് മൂന്ന് ആണ്മക്കളും മൂന്ന് പെണ്മക്കളുമാണുണ്ടായിരുന്നത്.
രാഷ്ട്രീയ ജീവിതം
രാഷ്ട്രീയ, സാമൂഹിക, പത്രപ്രവർത്തന രംഗത്ത് സേവനം അനുഷ്ഠിച്ച അദ്ദേഹം വിദ്യാർത്ഥിയായിരിക്കുമ്പോൾ തന്നെ രാഷ്ട്രീയത്തിൽ സജീവമായി. മദ്ധ്യതിരുവിതാംകൂറിൽ കമ്മ്യൂണിസ്റ്റ് പ്രസ്ഥാനം വളർത്തിയെടുക്കുന്നതിൽ പ്രധാന പങ്ക് വഹിച്ച അദ്ദേഹം സി.പി.ഐ.യുടെ അഖിലേന്ത്യാ കമ്മിറ്റിയംഗവുമായിരുന്നു. നിയമത്തിൽ ബിരുദമുണ്ടായിരുന്ന അദ്ദേഹം അഭിഭാഷകവൃത്തിയുപേക്ഷിച്ച് പത്രപ്രവർത്തനത്തിൽ വരികയും പൗരപ്രഭയുടെ ജോയിന്റ് എഡിറ്റർ, ചിത്രോദയം എന്ന സാഹിത്യ വാരികയുടെ പത്രാധിപർ, കേരളഭൂഷണം ദിനപത്രത്തിന്റെ മുഖ്യ പത്രാധിപരാവുകയും ചെയ്തിരുന്നു. നിയമസഭാംഗമായിരിക്കെ പെറ്റീഷൻ കമ്മിറ്റിയുടെ ചെയർമാനായ അദ്ദേഹം ഇന്ത്യൻ ഫെഡറേഷൻ ഓഫ് വർക്കിംഗ് ജേർണലിസ്റ്റിന്റെ കേരള ഘടകം പ്രസിഡന്റ് എന്നീ നിലകളിൽ പ്രവർത്തിച്ചിരുന്നു.
അവലംബം
വർഗ്ഗം:1913-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1982-ൽ മരിച്ചവർ വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ
എം.പി. കുഞ്ഞിരാമൻ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''എം.പി. കുഞ്ഞിരാമൻ''' (ജീവിതകാലം:1909 സെപ്റ്റംബർ - 29 ജനുവരി 1969). മലമ്പുഴ നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ചാണ് മൂന്നാം കേരളനിയമസഭയിൽ അംഗമായി. 1909 സെപ്റ്റംബറിൽ ജനിച്ചു, ഇദ്ദേഹത്തിന് മൂന്ന് ആണ്മക്കളും അഞ്ച് പെൺ‌മക്കളുമാണുണ്ടായിരുന്നത്. മൂന്നാം നിയമസഭാ സാമാജികനായിരിക്കെ 1969 ജനുവരി 29ന് കോഴിക്കോട് മെഡിക്കൽ കോളേജിൽ വച്ച് അന്തരിച്ചു. സി.പി.ഐ.എമ്മിന്റെ പാലക്കാട് ജില്ലാ സെക്രട്ടറി, പാലക്കാട് ജില്ലാ കർഷക തൊഴിലാളി സംഘത്തിന്റെ സെക്രട്ടറി എന്നീ നിലകളിൽ ഇദ്ദേഹം പ്രവർത്തിച്ചിരുന്നു. നിയമസഭാംഗമായിരിക്കെ 1969 ജനുവരി 29ന് കോഴിക്കോട് മെഡിക്കൽ കോളെജിൽ വച്ച് അന്തരിച്ചു.
അവലംബം
വർഗ്ഗം:1909-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1969-ൽ മരിച്ചവർ വർഗ്ഗം:ജനുവരി 29-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:നിയമസഭാംഗമായിരിക്കെ മരണപ്പെട്ടവർ
ആന്തെർസ് ബെഹ്രിങ് ബ്രൈവിക്
2011 ജുലൈ മാസത്തിൽ ഓസ്ലോയിൽ നടന്ന കാർ ബോംബ്‌ സ്ഫോടനത്തിലും ഉടോപ ദ്വീപിൽ വെടിവെപ്പ്‌ നടത്തിയതിനും അറസ്റ്റ്‌ ചെയ്യപ്പെടുകയുണ്ടായ ഒരു ക്രിസ്ത്യൻ തീവ്രവാദിയാണ് ആന്ത്രെ ബെഹ്രിങ് ബ്രൈവിക്. ഈ അക്രമങ്ങളിൽ 151 പേർക്ക്‌ പരിക്കേൽക്കുകയും 77 പേർ മരിക്കുകയും ചെയ്തു. ഈ അക്രമത്തിന്‌ മണിക്കൂറുകൾക്ക്‌ മുൻപ്‌ ഇയാൾ 1500 പേജുള്ള ഒരു പത്രിക പുറത്തിറക്കിയിരുന്നു. കുടിയേറ്റക്കാർ നോർവ്വേയുടെ പരമ്പരാഗത മൂല്യങ്ങൾ ഇല്ലാതാക്കുകയാണ്‌ എന്നായിരുന്നു അയാളുടെ അഭിപ്രായം. ഒരു ക്രിസ്ത്യൻ കുരിശു യുദ്ധക്കാരനായാണ്‌ ഇയാൾ സ്വയം വിശേഷിപ്പിക്കുന്നത്‌.
External links
വർഗ്ഗം:1979-ൽ ജനിച്ചവർ വർഗ്ഗം:ഗൂഢാലോചനാസിദ്ധാന്തക്കാർ വർഗ്ഗം:നിയോ-നാസികൾ വർഗ്ഗം:വംശീയത
പെരിസ്റ്റേരിയ ഇലറ്റ
പെരിസ്റ്റേരിയ ഇലറ്റ (Peristeria elata) മധ്യ അമേരിക്ക മുതൽ ഇക്വഡോർ വരെയും വെനിസ്വേലയിലും കാണപ്പെടുന്നയിനം ഓർക്കിഡാണ്. ഇത് ടൈപ്പ് സ്പീഷീസിൽപ്പെട്ട ഓർക്കിഡേസീ കുടുംബത്തിലെ ഇനം ആണ്. ഹോളി ഗോസ്റ്റ് ഓർക്കിഡ്, ഡോവ് ഓർക്കിഡ്, ആംഗലേയ ഭാഷയിൽ ഫ്ളവർ ഓഫ് ദ ഹോളിസ്പിരിറ്റ്, സ്പാനിഷ് ഭാഷയിൽ ഫ്ലോർ ഡെൽ എസ്പിരിതു സാന്റോ എന്നിവ പൊതുനാമങ്ങളാണ്. മദ്ധ്യ-വടക്കും പടിഞ്ഞാറൻ അമേരിക്കയിലും ഈ എപ്പിഫൈയ്റ്റ് കണ്ടെത്തിയിട്ടുണ്ട്. കോസ്റ്റാ റീക്ക മുതൽ പെറു വരെ ഇത് വ്യാപിച്ചിരിക്കുന്നു. 1936 മുതൽ പുഷ്പ ഫെസ്റ്റിവലിൽ പ്രഖ്യാപിച്ച ഈ ഓർക്കിഡ് പനാമയുടെ ദേശീയ പുഷ്പമാണ്.
വിവരണം
ഇത് 12 സെ.മി ഉയരവും, നീളമുള്ളതും, ഓവോയിഡ് സ്വൂഡോബൾബും കാണപ്പെടുന്നു.
ബാഹ്യ ലിങ്കുകൾ
വർഗ്ഗം:ഓർക്കിഡുകൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:ഓർക്കിഡേസീ
ഗാനാലാപനം
മനുഷ്യശബ്ദം സംഗീതാത്മകമായി പുറപ്പെടുവിക്കുന്ന കലയാണ് ഗാനാലാപനം (പാടൽ ). സാധാരണ സംഭാഷണത്തിനുപരിയായി താളം സ്വരം എന്നീ ഘടകങ്ങൾ ഗാനാലാപനത്തിൽ കാണപ്പെടുന്നു. ഗാനം ആലപിക്കുന്നയാളെ ഗായിക എന്നോ ഗായകൻ എന്നോ ആണ് വിളിക്കുന്നത്. സംഘമായോ അല്ലാതെയോ പശ്ചാത്തലസംഗീതത്തിന്റെ അകമ്പടിയോടെയോ ഇല്ലാതെയോ ഗാനാലാപനം നടത്താവുന്നതാണ്.
അവിരതമായ സംഭാഷണമാണ് ഗാനാലാപനം എന്ന് പറയാവുന്നതാണ്. ഔപചാരികമോ അനൗപചാരികമോ; ആസൂത്രണം ചെയ്തതോ അല്ലാത്തതോ ആയി ഗാനാലാപനം നടത്താവുന്നതാണ്. അനുഷ്ഠാനങ്ങളുടെ ഭാഗമായി ഗാനങ്ങൾ ആലപിക്കപ്പെടാറുണ്ട്. സന്തോഷത്തിനായോ, വരുമാനമാർഗ്ഗമായോ, വിദ്യാഭ്യാസോപാധി‌യായോ ഗാനാലാപനം നടത്താവുന്നതാണ്. വളരെനാളത്തെ അദ്ധ്യയനവും പരിശ്രമവും അർപ്പണമനോഭാവവുമുണ്ടെങ്കിലാണ് മികച്ച ഗായികയായി/ഗായകനായി മാറാൻ സാധിക്കുന്നത്. സാധകം ചെയ്യുന്നതിലൂടെ ശബ്ദം ശക്തവും ശുദ്ധവുമാക്കാൻ സാധിക്കും.
പുറത്തേയ്ക്കുള്ള കണ്ണികൾ
വർഗ്ഗം:സംഗീതം
രാസപ്രവർത്തനം
ഒരു രാസപദാർത്ഥത്തെ മറ്റൊരു രാസപദാർത്ഥമാക്കിമാറ്റുന്ന പ്രക്രീയയാണ് രാസപ്രവർത്തനം. സാധാരണയായി രാസപ്രവർത്തനങ്ങളിൽ ആറ്റത്തിലെ ഇലക്ട്രോണുകൾ മാറ്റപ്പെടുകയോ അല്ലെങ്കിൽ അവതമ്മിലുള്ള രാസബന്ധനം ഉണ്ടാവുകയോ ഇല്ലാതാവുകയോ ചെയ്യുന്നു. രാസപ്രവർത്തനങ്ങളിൽ ആറ്റത്തിന്റെ ന്യൂക്ലിസിന് മാറ്റം സംഭവിക്കുന്നില്ല. രാസപ്രവർത്തനങ്ങൾ ഒരു രാസസമവാക്യം ഉപയോഗിച്ച് രേഖപ്പെടുത്തുവാൻ സാധിക്കും. ന്യൂക്ലിസിന് മാറ്റം വരുന്നതരത്തിലുള്ള രാസപ്രവർത്തനങ്ങൾ വിവരിക്കാനായി ആണവരസതന്ത്രം എന്ന ശാഖ ഉപയോഗിക്കുന്നു. ആണവരസതന്ത്രത്തിൽ റേഡിയോആക്ടീവായ മൂലകങ്ങളുടെ പ്രവർത്തനങ്ങൾ വിശദീകരിക്കുന്നു.
ഒരു രാസപ്രവർത്തനത്തിന്റെ തുടക്കത്തിലുള്ള പദാർത്ഥങ്ങളെ അഭികാരകങ്ങൾ എന്നുപറയുന്നു. അഭികാരകങ്ങൾ തമ്മിൽ രാസപ്രവർത്തനം നടക്കുന്നതുമൂലം ഉല്പന്നങ്ങൾ ഉണ്ടാവുന്നു. ഉല്പന്നങ്ങൾക്ക് അഭികാരകങ്ങളിൽനിന്ന് വ്യത്യസ്തമായ രാസസ്വഭാവം ഉണ്ടായിരിക്കും. ഒരു രാസപ്രവർത്തനത്തിന് ഒന്നോ അതിലധികമോ ഉപ രാസപ്രവർത്തനങ്ങൾ ഉണ്ടായിരിക്കും ഇവയെ എലിമെന്ററി രാസപ്രവർത്തനങ്ങൾ എന്ന് പറയുന്നു. എല്ലാ എലിമെന്ററി രാസപ്രവർത്തനങ്ങളും ചേർന്ന മുഴുവൻ രാസപ്രവർത്തനത്തിന്റെ ഘടനയെ രാസപ്രവർത്തനത്തിന്റെ മെക്കാനിസം എന്ന് പറയുന്നു. രാസപ്രവർത്തനങ്ങൾ സാധാരണയായി രാസസമവാക്യങ്ങൾകൊണ്ട് സൂചിപ്പിക്കപ്പെടുന്നു. രാസസമവാക്യങ്ങൾ അഭികാരകങ്ങളെയും ഉല്പന്നങ്ങളെയും ചിലപ്പോഴെല്ലാം ഇടയിൽ ഉണ്ടാവുന്ന സംയുക്തങ്ങളെയും രാസപ്രവർത്തനം നടക്കുന്ന അന്തരീക്ഷത്തെയും കുറിക്കുന്നു. ഒരു രാസസമവാക്യത്തിൽനിന്നും ഒരു രാസപ്രവർത്തനത്തിന്റെ രൂപം മനസ്സിലാക്കാൻ സാധിക്കുന്നതാണ്.
അവലംബം
വർഗ്ഗം:രസതന്ത്രം
അൽബാ മഡോണ
ഒരു ഇറ്റാലിയൻ നവോത്ഥാന ആർട്ടിസ്റ്റ് റാഫേൽ മറിയം, ഉണ്ണിയേശു, കുഞ്ഞു യോഹന്നാൻ സ്നാപകൻ എന്നിവരെ ഒരു സാധാരണ നാട്ടിൻപുറത്തുകാരായി ചിത്രീകരിച്ചിരിക്കുന്ന ഒരു ചിത്രമാണ് '''അൽബാ മഡോണ. ''' ചിത്രത്തിൽ കുഞ്ഞായ യോഹന്നാൻ സ്നാപകൻ യേശുവിൻറെ ക്രൂശ് പിടിച്ചിരിക്കുന്നു. അത് ഉണ്ണി യേശു ബലാൽക്കാരേണ കൂടെ പിടിച്ചുകൊള്ളുന്നു. മൂന്നു പേരും കുരിശിൽ തന്നെ സൂക്ഷിച്ചുനോക്കുന്നു. റൗണ്ട് ഡിസൈനിനുള്ളിൽ ഇടതുവശത്ത് അവരുടെ ദൃഷ്ടി പോകുന്ന വിധത്തിൽ മൂന്ന് പേരും കൂട്ടിച്ചേർക്കപ്പെടുന്നു. മഡോണയുടെ നീട്ടിയ കൈകൾ താഴെയിരിക്കുന്ന കുഞ്ഞിനെക്കൂടെ ചേർത്തുപിടിച്ചിരിക്കുന്നു.
ഈ മഡോണ ചിത്രം നൊസേര ദീ പഗാനിയിലെ ഒലിവേതാൻസ് സഭയ്ക്ക് അയച്ചുകൊടുക്കാൻ വേണ്ടി പയോലോ ജിയോവിയോ ആണ് വരയ്ക്കാൻ ഏർപ്പാട് ചെയ്തത്. പതിനെട്ടാം നൂറ്റാണ്ടിൽ സ്പാനിഷ് ഹൗസ് ഓഫ് ആൽബയിലായിരുന്ന ഈ ചിത്രം 1836-ൽ റഷ്യയിലെ നിക്കോളാസ് ഒന്നാമൻ സ്വന്തമാക്കി. ഇത് സെന്റ് പീറ്റേഴ്സ്ബർഗിലെ ഇംപീരിയൽ ഹെർമിറ്റേജ് മ്യൂസിയത്തിലെ പ്രമുഖ ചിത്രങ്ങളിൽ ഒന്നാണ്. ഒരു നൂറ്റാണ്ട് കഴിഞ്ഞ് സോവിയറ്റ് ഗവൺമെന്റ് ക്ലാഡെൻസ്റ്റ്ലി ആൻഡ്രൂ ഡബ്ല്യു. മെല്ലോന് അതിനെ വിറ്റു. വാഷിങ്ടൺ ഡി.സി.യിൽ നാഷണൽ ഗ്യാലറി ഓഫ് ആർട്ട്സിലേക്ക് അദ്ദേഹത്തിൻറെ ചിത്രങ്ങളുടെ ശേഖരം സംഭാവന ചെയ്തു.
ഹെർമിറ്റേജിന്റെ സമയത്ത്, പത്തൊമ്പതാം നൂറ്റാണ്ടിന്റെ തുടക്കത്തിൽ വൃത്താകൃതിയിലുള്ള ഒരു പാനലിൽ നിന്ന് ചതുരാകൃതിയിലുള്ള കാൻവാസിലേയ്ക്ക് ചിത്രത്തെ മാറ്റി. ചിത്രത്തെ വിശകലനം ചെയ്യുന്നതിലൂടെ യഥാർത്ഥ പാനൽ മധ്യഭാഗത്തും വലതുവശത്തും വിഭജിക്കാൻ തീരുമാനിച്ചു. ചിത്രരചനയിൽ കാൻവാസ് പാറ്റേൺ ദൃശ്യമാണ്. പകർപ്പിൽ വ്യത്യാസം വരുത്തുന്ന പ്രക്രിയയിൽ വലതുവശത്തെ പ്രകൃതി ദൃശ്യങ്ങളുടെ മനോഹാരിത നഷ്ടപ്പെട്ടിരുന്നു.
രണ്ടാം ലോകമഹായുദ്ധത്തിൽ, നാഷനൽ ഗ്യാലറി ഓഫ് ആർട്ടിലെ നൂറിലധികം കലാസൃഷ്ടികൾ ബിൽറ്റ്മോർ ഹൗസിലെ പൂർത്തിയാകാത്ത സംഗീത മുറിയിൽ സൂക്ഷിക്കാൻവേണ്ടി ആഷ്വില്ലെയിലെ എൻസിയിലേക്ക് ട്രെയിൻ മാർഗ്ഗം എത്തിച്ചേർന്നിരുന്നു. 1944-ൽ യുദ്ധം പെട്ടെന്നു തന്നെ അവസാനിക്കുമെന്ന് വ്യക്തമായതിനുശേഷം ചിത്രങ്ങൾ നാഷണൽ ഗ്യാലറി ഓഫ് ആർട്ടിലേക്ക് മാറ്റപ്പെട്ടു.
ചിത്രകാരൻ ആൻഡ്രൂ ഗ്രഹാം-ഡിക്സൺ ചിത്രത്തെക്കുറിച്ച് ഇങ്ങനെ പറയുന്നു: "അൽബാ മഡോണ ഒരു അതിശയകരമായ മനോഹരമായ കലാസൃഷ്ടി ആണ്, അതിലൂടെ കൂടുതൽ ശ്രദ്ധേയമായത്, സമീപകാല പുനരുദ്ധാരണ പ്രവൃത്തിയിലൂടെ കലാകാരൻമാർ ഉപയോഗിക്കുന്ന സുന്ദരമായ പേസ്റ്റൽ നിറങ്ങൾ പ്രകൃതി പശ്ചാത്തലത്തിന്റെ സൂക്ഷ്മമായ ആഴവും പ്രകാശമാനതയും വെളിപ്പെടുത്തുന്നു. വിരുദ്ധ വീക്ഷണം എന്നറിയപ്പെടുന്ന ഒരു സാങ്കേതികവിദ്യ ഉപയോഗിച്ച് കണ്ണിൽ നിന്ന് ആപേക്ഷിക ദൂരത്തിൽ മിഥ്യ ഉണ്ടാക്കുന്നതിനുള്ള വ്യതിയാനങ്ങളാൽ മൂടൽ മഞ്ഞ്‌ നിറഞ്ഞതായി കുന്നിൻെറ വലതുവശത്തെ മൂലയിൽ കെട്ടിടത്തിന്റെ ഭംഗി വെളിച്ചത്തുകൊണ്ടുവരുന്നു. ദൂരെയുള്ള പർവ്വതങ്ങൾക്ക് സമാനമായി മൂടൽ മഞ്ഞ്‌ നിറഞ്ഞ കുന്നുകളും മുകളിലുള്ള ആകാശം വെഡ്ജ്വുഡ് നീലയിൽ നിന്ന് നിറം മാറി അതിന്റെ അഗ്രഭാഗത്ത്, ചക്രവാളത്തിൽ തണുത്ത വെളുത്ത പാൽ നിറവും കാണപ്പെടുന്നു. മഡോണയുടെ നീലവസ്ത്രത്തിന്റെ മടക്കുകളും നിഴലുകളും ഈ നിറം ഒരേസമയം പ്രതിഫലിപ്പിക്കുകയും വൃത്താകൃതിയിലുള്ള രൂപം രൂപപ്പെടുത്തുകയും ചെയ്യുന്നു. ആകാശത്തിൽ നിന്ന് വീണുകിടക്കുന്നതുപോലെ തോന്നിക്കുന്ന നെയ്തെടുത്ത വസ്ത്രം ഒരു സ്മാരകവും ആശ്വാസകരവുമായ ഒരു രൂപം അവർക്കുവേണ്ടി സൃഷ്ടിച്ച ലോകത്തിലാണവളെന്നു തോന്നുന്നു. അവർ നിലത്തു ഇരിക്കുകയാണെങ്കിലും, അത് വിനയാന്വിതനായ മഡോണയുടെ പാരമ്പര്യമായി ചിത്രീകരിക്കപ്പെടുന്നു. മഡോണ ഡെല്ല മിസീരിയകോർഡിയയുടെ നവോത്ഥാന പ്രതിമകൾ മനസ്സിലാക്കാൻ അവരെ ശ്രേഷ്ഠമായി ചിത്രീകരിക്കുന്നു. കന്യകമറിയത്തിൻറെ ചിത്രങ്ങൾ സ്വർഗ്ഗത്തിലെ രാജ്ഞിയായി ചിത്രീകരിക്കുകയും എല്ലാ മാനവരാശിയെ സംരക്ഷിക്കുകയും ചെയ്യുന്നതായി വിശ്വസിക്കുന്നു. റഫേലിന്റെ പെയിന്റിംഗ് സാങ്കേതികത ഉപയോഗിച്ച് അതിസൂക്ഷ്മവും അതിലോലവുമായ സുവർണ്ണ പ്രഭാവലയം പോലെ അവരുടെ തല ചിത്രീകരിച്ചിരിക്കുന്നു."
ഉത്ഭവം
ജിയോവിയോ 1528-ൽ നോസെറ ഡി പഗാനിയുടെ ബിഷപ്പാകുകയും നോസെറ ഇൻഫെറിയോറിലെ സാന്താ മരിയ ഡീ മിറാക്കോളിയുടെ ദേവാലയത്തിലേക്ക് അദ്ദേഹം പെയിന്റിംഗ് സംഭാവന ചെയ്തു. 1686-ൽ നേപ്പിൾസിലെ വൈസ്രോയി, കാർപിയോയിലെ ഏഴാമത്തെ മാർക്വിസ് ഗാസ്പർ മണ്ടെസ് ഡി ഹാരോ ഈ പെയിന്റിംഗ് സ്പെയിനിലേക്ക് കൊണ്ടുപോയി. അടുത്ത വർഷം അദ്ദേഹത്തിന്റെ മരണസമയത്ത്, അത് അദ്ദേഹത്തിന്റെ മകൾക്ക് അവകാശമായി ലഭിച്ചു. അവർ ഫ്രാൻസിസ്കോ ആൽ‌വാരെസ് ഡി ടോളിഡോ വൈ സിൽ‌വയെ വിവാഹം കഴിച്ചു. അദ്ദേഹം 1711-ൽ പത്താമത്തെ ആൽ‌ബയുടെ ഡ്യൂക്ക് ആയിത്തീർന്നു. പതിനെട്ടാം നൂറ്റാണ്ടിൽ ഈ പെയിന്റിംഗ് സ്പാനിഷ് ഹൗസ് ആൽ‌ബയുടെ വകയായിരുന്നു. അതിനാൽ ചിത്രവും ആ പേര് വഹിക്കുന്നു.
ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.